title: Lallin patsas

text: Vuonna 1989 paljastetun patsaan on suunnitellut professori Aimo Tukiainen, joka on yksi Suomen kaikkien aikojen merkittävimpiä kuvanveistäjiä. Sen kustansi Köyliön Säästöpankki 100-vuotisjuhliensa yhteydessä.


title: Lallin patsas

text: Paikallisiin perinteisiin kuuluu koululaisten vappuna suorittama patsaan lakitus.


title: Vinhin lääketieteellinen yliopisto

text: Vinhin lääketieteellinen yliopisto (vietnamiksi "Trường Đại học Y khoa Vinh") sijaitsee Vietnamissa Vinhin satamakaupungissa. Sen perustamispäätöksen 1077/2010/QĐ-TTg on allekirjoittanut Vietnamin varapääministeri Nguyen Thien Nhan.


title: Osmo Durchman

text: Osmo Durchman ['durkman] (11. heinäkuuta 1890 Ruovesi – 18. tammikuuta 1959) oli suomalainen sukututkija.


title: Osmo Durchman

text:
Durchmanin vanhemmat olivat rovasti Lahja Hyvä Durchman ja Fanny Fredrika Ehrström. Ylioppilaaksi 1908 tullut Durchman valmistuivalmistui Kauppakorkeakoulusta 1915.
Hän työskenteli Tampereen Osakepankissa 1916–1922, Otavan palveluksessa 1922–1935, Tieteellisten seurain kirjaston palveluksessa vuodesta 1946 ja Suomen tiedeseuran kirjastonhoitaja vuodesta 1952. Hän oli "Aikalaiskirjan 34" päätoimittaja, "Aikalaiskirjan 41" toimittaja ja "Genoksen" toimituskunnan jäsen vuodesta 1930.


title: Osmo Durchman

text: Durchmanille myönnettiin kanslianeuvoksen arvonimi 1944. Hän työskenteli pankki-, kustannus- ja kirjastoalalla. Suomen Sukututkimusseura käynnisti vuonna 1924 hänen aloitteestaan kirkonarkistojen tili- ja historiakirjojen jäljennystyön. Kokoelmaa säilytetään Valtionarkistossa.


title: Kalevi Pyykönen

text: Kalevi Pyykönen (1934 Nurmes – 1994) oli suomalainen taidemaalari, joka maalasi kubistiseen tyyliin.


title: Kalevi Pyykönen

text: Pyykösen työskentelytapa oli rytmittäinen ja pitkäjännitteinen. Hän palasi samaan aiheeseen tai teokseen vuosienkin päästä.


title: Kalevi Pyykönen

text: Pyykönen valmistui 1950-luvulla opettajaksi, ja toimi opettajana yli kaksi vuosikymmentä. Työn ohessa hän opiskeli kuvataidetta mm. Tapani Raittilan ohjauksessa ja Taideteollisen korkeakoulun kursseilla. 1970-luvulla hän ryhtyi taidemaalariksi.


title: Kalevi Pyykönen

text: Pyykönen oli 1960-luvulla Savonlinnassa perustamassa taideyhdistys Ars Novaa, jonka puheenjohtajana hän oli pitkään. 1980-luvulla hän oli valtion kuvataidetoimikunnan jäsenenä. Hän kuului lisäksi itäsuomalaisten taiteilijoiden Tutka-ryhmään.


title: Kalevi Pyykönen

text:
Pyykönen työskenteli Savonlinnassa ja piti siellä myös ensimmäisen yksityisnäyttelynsä 1964. Tärkeimmät yksityisnäyttelyt olivat Bäcksbackan Taidesalongissa Helsingissä. Näyttelyjä oli myös mm. Tukholmassa ja Saksassa. Laajimmin hän esitteli tuotantoaan retrospektiivisessä näyttelyssä Mikkelin taidemuseossa vuonna 1992.
Teoksia oli näyttelillä myös yhteisnäyttelyissä, kuten Suomen taiteilijain ja Tutka-ryhmän näyttelyissä sekä ryhmänäyttelyssä Pariisissa.


title: Kalevi Pyykönen

text: Kalevi Pyykösen teoksia on muun muassa Suomen valtion, Wäinö Aaltosen museon, Aineen taidemuseon, Helsingin kaupungin sekä Tukholman kaupungin kokoelmissa.


title: Palloliiton Maakuntasarjan kausi 1947-1948

text: Palloliiton Maakuntasarja 1947-1948 oli Palloliiton kolmanneksi korkein sarjataso jalkapallossa kaudella 1947-1948. Työväen Urheiluliiton seurat pysyivät edelleen poissa Palloliiton sarjoista ja ne pelasivat omia sarjojaan. Maakuntasarja pelattiin 15 lohkossa.


text:
Lähteen toimintakertomuksessa esitetyt ottelutulokset on sijoitettu arvaamalla pelatuiksi joko kotona tai vieraissa.
 luovutusvoitto KPP:lle.


text: Luovutusvoitto KrIF:lle. Luovutusvoitto Virkiälle. Luovutusvoitto KaIK:lle.


text: Pato voittajavastalauseen jälkeen.


text: Luovutusvoitto Vedolle.


text: Luovutusvoitto Tor'ille.


text: Luovutusvoitto SaPa:lle. Luovutusvoitto YVPS:lle.


text: Luovutusvoitto PIF:lle. Luovutusvoitto MIFK:lle


text: luovutusvoitto HyPS:lle.


text: luovutusvoitto OKU:lle.


title: Kiiltokurjenpolvi

text: Kiiltokurjenpolvi ("Geranium lucidum") on yksi- tai kaksivuotinen kasvilaji kurjenpolvien suvussa.


title: Kiiltokurjenpolvi

text: Kiiltokurjenpolvi kasvaa kymmenestä 35:een senttimetriä korkeaksi. Sen varsi on lähes kalju. Lehdet ovat kiiltäviä, munuaismaisia ja jakautuneet leveiksi tylppähampaisiksi liuskoiksi. Kukissa on pullea verhiö jonka verholehdet ovat pystyjä, eivät siirottavia. Terälehdet ovat niitä pidempiä ja vaaleanpunaisia. Laji muistuttaa näöltään ja kasvutavaltaan jossain määrin haisukurjenpolvea ("Geranium robertianum"), jolla lehden liuskat ovat erimuotoiset ja varsi karvainen. Kiiltokurjenpolvi on hajuton haisukurjenpolveen verrattuna.


title: Kiiltokurjenpolvi

text: Kiiltokurjenpolvea esiintyy Suomen alueella Ahvenanmaalla, Varsinais-Suomessa rannikolla ja saaristossa. Se kasvaa kallioisilla paikoilla ja suosii kalkkia sekä typpeä.


title: Jääpallon Suomensarja 1965

text: Jääpallon Suomensarja pelattiin kaudella 1964-1965 nelilohkoisena. Lohkovoittajat etenivät SM-sarjakarsintaan.


title: Jääpallon Suomensarja 1965

text: VarTP ja OTP nousivat mestaruussarjaan, josta putosivat Veiterä ja Oulun TArmo


title: Can’t Fight the Moonlight

text: Can’t Fight the Moonlight on LeAnn Rimesin single, joka tehtiin tunnuskappaleeksi elokuvalle Coyote Ugly. Singlen on sanoittanut Diane Warren. Single oli valtava menestys, kun Rimes julkaisi sen 22. elokuuta 2000, sijoittuen listojen kärkeen kahdeksassa valtiossa, kuten Isossa-Britanniassa ja Australiassa, joissa se oli vuoden 2001 parhaiten myynyt single.


title: Can’t Fight the Moonlight

text: Kappale lisättiin Rimesin "I Need You" -kokoelma-albumille vuonna 2002 sekä "The Best of LeAnn Rimesille" vuonna 2004. Kappaleelle julkaistiin myös musiikkivideo vuonna 2000, sisältäen kohtauksia "Coyote Ugly" -elokuvasta.


title: Can’t Fight the Moonlight

text: Barnes & Noble.comin Wendy Mitchell yllättyi kappaleesta ja kutsui sitä "ultra-tarttuvaksi". Heather Phares Allmusicilta piti kappaletta "positiivisena Britney Spearsilaisena tehoballadina." "Billboardin" Rimesistä ja kappaleesta kertovassa arvostelussa arvostelija kertoi että kappale "on ylivoimaisesti hänen kaikkein pakottavin pop-kappale tähän mennessä-ja yksi kiehtovammista koostumuksista tämänhetkiseltä lauluntekijältä, Diane Warrenilta."


title: Can’t Fight the Moonlight

text: Australian CD singleEuropean CD singleEuropean CD maxi singleEuropean 12" maxi - Promo


title: Can’t Fight the Moonlight

text: Japanese 12" maxi - PromoUS CD/Cassette tape singleUS CD Maxi single/US/UK digital downloadUS Promo CD single


title: Siperiankurjenpolvi

text: Siperiankurjenpolvi ("Geranium sibiricum") on monivuotinen kasvilaji kurjenpolvien suvussa. Sitä esiintyy Itä-Euroopassa, Siperiassa.


title: Siperiankurjenpolvi

text: Siperiankurjenpolvi kasvaa 20:stä 50:een senttimetriä korkeaksi. Sen varsi on rento, veltohko, haarova, särmikäs ja vaaleakarvainen. Aluslehdet ovat viisiliuskaisia ja ylemmät varsilehdet kolmiliuskaisia. Kukat kasavavat tavallisesti yksittäin. Kukkaperä ja verhiö ovat hapsikarvaisia. Terälehdet ovat verholehtien pituisia, kuudesta kahdeksaan millimetriä, matalasti lanttokärkisiä, väriltään vaalean sinipunaisia.


title: Nystysorvarinpensas

text: Nystysorvarinpensas ("Euonymus verrucosus") on sorvarinpensaisiin kuuluva puuvartinen kasvilaji. Sitä esiintyy Itä-Euroopassa, Venäjällä ja Tadžikistanissa. Laji on maailmanlaajuisesti elinvoimainen (LC).


title: Nystysorvarinpensas

text: Nystysorvarinpensas on pysty ja tiheähaarainen pensas, joka kasvaa yhdestä kolmeen metriä korkeaksi. Sen oksien kuori on suureksi osaksi nystermien peittämä. Vastakkain kasvavat lehdet ovat puikeasta soikeaan ja sahalaitaisia. Kukinnossa on yhdestä kolmeen kukkaa. Kukat ovat nelilukuisia, teriöt punertavanruskeita. Hedelmä on kellertävä tai punainen, nelilokeroinen kota.


title: Helmisaniainen

text: Helmisaniainen ("Onoclea sensibilis") on helmisaniaiskasvien ("Onocleaceae") heimoon kuuluva saniaslaji. Sitä esiintyy Itä-Aasiassa ja Pohjois-Amerikan itäosassa. Lajia käytetään koristekasvina. Helmisaniaisen lehtiruodit ovat pitkiä ja harvaan suomuisia. Sillä on samaan heimoon kuuluvan kotkansiiven tapaan erilliset itiölehdet. Marrot lehdet ovat vaaleanvihreät, kolmiomaiset, nahkeat ja verkkosuoniset. Lehtilavat ovat jakaantuneet epävastakkaisiksi sormilehdyköiksi. Itiölehdet ovat pystyt, tummanruskeat tai mustat, tiheään lyhytliuskaiset. Helmisaniaisen itiöt kypsyvät syksyllä ja leviävät keväällä.


title: Siperianasteri

text: Siperianasteri ("Aster sibiricus", syn. "Eurybia sibirica") on monivuotinen asterikasvi. Sitä esiintyy Euraasiassa Pohjoismaissa ja laajasti Siperiassa, Pohjois-Amerikassa Yhdysvalloissa ja Kanadassa. Siperianasteria esiintyy Suomen alueella tulokkaana Lapissa. Lajia on havaittu Torniossa, Pellossa, Kolarissa, Muoniossa ja Kuusamossa.


title: Siperianasteri

text: Siperianasteri kasvaa viidestä kahteentoista senttimetriä korkeaksi. Punaruskeat ja hienosti karvaiset varret kasvavat kohenevasti. Lehdet ovat pitkänsoikeat, ehyet ja ehytlaitaiset tai harvaan hampaiset. Mykeröitä kasvaa latvassa yhdestä muutamaan. Ne ovat 2,5 senttimetriä leveitä. Mykeröjen kehräkukat ovat aluksi keltaiset, sitten punaruskeat, laitakukat ovat sinivioletit.


title: Himmerki

text: Lomakeskus Himmerki on Posiolla Kitkajärven rannalla sijaitseva lomakylä. Sen perustivat sotainvalidit 1950-luvun lopulla. Himmerki oli alun perin leirintäalue, josta on sittemmin kehittynyt ympärivuotinen lomakeskus.


title: Himmerki

text: Himmerki-nimen taustasta on olemassa ainakin kaksi tarinaa. Toisen mukaan sana himmerki on muinaista metsäsaamea, jonka viimeinen puhuja on kuollut jo 1800-luvulla ja tarkoittaa ”valkeaa hiekkaa”. Himmerki-lahden rantahiekka onkin hyvin vaaleaa. Toisen tarinan mukaan nimi perustuu kinkerimatkalla olleen kirkkoherran ihastuneeseen kommenttiin ""Detta är ju Himmelriket"", jonka hän lausui noustessaan levähtämään lahden hiekkarannalle soutumatkan jälkeen.


title: Siperiannauhus

text: Siperiannauhus ("Ligularia sibirica") on monivuotinen mykerökukkaiskasvilaji, jota esiintyy Itä-Euroopasta Itä-Aasiaan. Lajia viljellään koristekasvina.


title: Siperiannauhus

text: Siperiannauhus kasvaa 40:stä 150:een senttimetriä korkeaksi. Tyvilehdet ovat pitkäruotiset, niiden lapa on kolmiomainen herttamainen tai munuaismainen, kooltaan 10–25 senttimetriä, päältä lähes kalju, alta huopakarvainen, laidoilla pieniä tylppiä hampaita. Kukintona on pitkä ja tiheä mykeröstö varren yläosassa. Mykeröjen lyhyet perät ovat jäykkäkarvaiset ja niissä on kaksi mykerön pituista tukilehteä. Kehrä- ja laitakukat ovat keltaisia. Laitakukkia on mykerössä seitsemästä yhteentoista kappaletta, ne ovat enintään kaksi senttimetriä pitkiä.


title: Lakikynsimö

text: Lakikynsimö ("Draba cacuminum") on monivuotinen ristikukkaiskasvilaji kynsimöiden suvussa. Laji esiintyy endeemisenä Norjassa ja Ruotsissa, missä se kasvaa harvinaisena Skandien tuntureilla. Lakikynsimö on arvioitu Norjassa erittäin uhanalaiseksi (EN), Ruotsissa vaarantuneeksi (VU) ja koko maailmassa puutteellisesti tunnetuksi (DD).


title: Lakikynsimö

text: Lakikynsimö on erittäin hidaskasvuinen ja on korkeudeltaan yhdestä kahdeksaan senttimetriä. Se muistuttaa paljon pienikokoista kalliokynsimöä ("Draba norvegica"). Laji kasvaa emäksisten ja ultraemäksisten kallioiden raoissa etenkin tuntureiden huipulla.


title: Kierrevallisneria

text: Kierrevallisneria ("Vallisneria spiralis") on kilpukkakasveihin kuuluva vesikasvilaji.


title: Kierrevallisneria

text: Kierrevallisneria kasvaa makeissa vesistöissä: jokisuistoissa, järvissä, joissa, avovetisillä soilla, kaivetuissa altaissa ja kastelukanavissa.


title: Kierrevallisneria

text: Kierrevallisneria on maailmanlaajuisesti yleinen ja laajalle levinnyt laji. Sitä esiintyy Eurooppassa useissa eteläosan maissa, Afrikassa useissa maissa Algeriasta Etelä-Afrikkaan, Aasian mantereella Turkista Kiinaan ja Indo-Kiinaan, Filippiineillä ja Papua Uudessa Guineassa. Laji on laajentanut levinneisyyttään monin paikoin alkuperäisestä, sitä esiintyy myös vieraslajina Uudessa Seelannissa ja Havaijilla.


title: Ephedra intermedia

text: Ephedra intermedia on monivuotinen paljassiemeninen kasvilaji "Ephedra"-suvussa.


title: Ephedra intermedia

text: Laji on pensas, joka kasvaa kuivilla, hiekkaisilla tai kivisillä elinympäristöillä, kuten heinäniityillä, aavikoilla, jokilaaksoissa, tulvatasangoilla, hiekkarannoilla ja kallioilla. Se viihtyy katajien ja happomarjojen seurassa. "Ephedra intermedia" sisältää melko korkean pitoisuuden (noin 0,7 %) efedriinialkaloideja ja sitä kerätään Pakistanissa lääkekäytöön.


title: Ephedra intermedia

text: "Ephedra intermedia"a esiintyy Keski-Aasiassa laajalla alueella: Afganistan, Intia, Iran, Kazakstan, Kiina, Kirgisia, Mongolia, Nepal, Pakistan, Tadžikistan, Turkmenistan, Uzbekistan, Venäjä. Laji on maailmanlaajuisesti elinvoimainen (LC).


title: Ephedra distachya

text: Ephedra distachya on monivuotinen paljassiemeninen kasvilaji "Ephedra"-suvussa.


title: Ephedra distachya

text: Laji on varpu, joka kasvaa erilaisilla kuivilla paikoilla kuten aroilla, hietikoilla, dyyneillä, kallionkielekkeillä ja soraisilla tasangoilla. Se kukkii huhtikuusta kesäkuuhun ja tekee syyskuusta lokakuuhun hedelmiä, jotka ovat kypsänä punaisia pallomaisia käpyjä. Lampaat ja vuohet laiduntavat kasvia.


title: Ephedra distachya

text: "Ephedra distachyan" levinneisyysalue on laaja ja ulottuu Euroopasta Keski-Aasiaan. Euroopassa lajia esiintyy Etelä-Euroopassa: Espanja, Italia, Ranska, Balkanin maat, Kreikka. Keski- ja Itä-Euroopassa: Sveitsi, Itävalta, Unkari, Tšekki, Slovakia, Romania, Bulgaria, Ukraina, Venäjä. Aasiassa: Turkki, Iran, Kazakstan, Turkmenistan ja Siperia. Laji on maailmanlaajuisesti elinvoimainen (LC).


title: Antennas to Hell

text: Antennas to Hell on yhdysvaltalaisen metalliyhtye Slipknotin vuonna 2012 julkaistu kokoelma-albumi.


title: SF-Uutiset

text: SF-Uutiset oli Suomen Filmiteollisuuden 1935-1946 ja 1949. julkaisema elokuvalehti. Lehteä julkaistiin myös ruotsinkielisenä SF Nyheter. Sen vastaava toimittaja oli Wald. Järvinen


title: Valery Maslov

text: Valery Maslov (s. 3. marraskuuta 1981) on venäläinen salibandyn pelaaja. Hän pelaa Venäjän salibandymaajoukkuessa ja Viron salibandyliigan Jõgeva SK Tähen joukkueessa.


title: Macklemore

text: Macklemore (oikealta nimeltään Ben Haggerty, s. 19. kesäkuuta 1983 Seattle, Washington) on yhdysvaltalainen hip hop -muusikko. Hän työskentelee Ryan Lewisin (tuottaja), Andrew Joslynin (viulu) ja Owour Arungan (trumpetti) kanssa.


title: Macklemore

text: Macklemore on julkaissut musiikkia itsenäisesti vuodesta 2000 ja on saavuttanut merkittävän fanimäärän verkossa. Hän on julkaissut yhden mixtapen, kolme EP-levyä ja kaksi studioalbumia. Macklemoren ja tuottaja Ryan Lewisin musiikkivideot ”Same Love” ja ”Thrift Shop” ja "Can't Hold Us" ovat saavuttaneet suursuosion.


title: Macklemore

text: Macklemoren ja Ryan Lewisin yhteisalbumi "The Heist" julkaistiin 9. lokakuuta 2012. Se nousi ensimmäiselle sijalle US iTunesin ladatuimmissa ja toiselle sijalle Yhdysvaltain Billboard 200 -listalla. Albumin myynti ensimmäisellä viikolla oli 78 000 kappaletta. "Can't Hold Us" oli vuonna 2013 Spotifyn maailmanlaajuisesti kuunnelluin kappale.


title: Kopteri (lehti)

text: Kopteri on suomalainen moottoripyörälehti, joka on suunnattu rakenneltujen pyörien harrastajille. Lehden kansilehden mukaan sisältöön kuuluvat muun muassa chopperit, customit, cafe racerit ja erilaiset "klassikot". Moottoripyörämerkeistä pääpaino on Harley-Davidsonissa sekä englantilaisissa ja muissa eurooppalaisissa pyörissä.


title: Kopteri (lehti)

text: Ensimmäinen Kopteri julkaistiin 1990-luvun alussa. Lehden nimi on harrastajasanastoa; käännös yhdysvaltalaisesta termistä "chopper", joka tarkoittaa rakennettua moottoripyörää ja taas toisaalta myös esimerkiksi helikopteria.


title: Kopteri (lehti)

text: Kopterin päätoimittaja on Mala Malk.


title: Gustaf Duvaldt

text: Gustaf Duvaldt (27. helmikuuta 1845 – 19. huhtikuuta 1896) oli hovioikeuden varakanneviskaali ja merkittävä lahjoittaja. Hän toimi Vaasan hovioikeudessa varakanneviskaalina 1880–1883. Hän määräsi testamentissaan omaisuudestaan 900 000 markkaa Vaasan kaupungille, kirkolle ja Helsingin yliopistolle.


title: Gustaf Duvaldt

text: Duvaldtin mukaan on 1928 nimetty Vaasan Vaskiluodossa sijaitseva Duvaldtintie.


title: Gustaf Duvaldt

text: Duvaldtin isä oli porilainen raatimies, joka avioitui tämän äidin kanssa vasta myöhemmin. Hänellä itselläänkin oli avioton poika, jonka hän oli tunnustanut mutta jätti läheisten yllätykseksi perinnöttömäksi.


title: Hirvensalmen kirkonkylä

text: Hirvensalmen kirkonkylä on taajama ja Hirvensalmen kunnan kuntakeskus Etelä-Savossa. Taajamassa oli vuoden 2011 lopussa 857 asukasta.


title: Hirvensalmen kirkonkylä

text: Kirkonkylä on rakentunut lännessä sijaitsevan Liekuneen ja idässä sijaitsevan Ryökäsveden erottavalle niemelle, joka päättyy kapeaan salmeen. Lähellä niemen länsirantaa kulkee kylänraitti, jonka nimenä on Hirvensalmentie. Hirvensalmentien varrella sijaitsevat muun muassa Osuuspankki, apteekki ja S-market, jonka yhteydessä on postikonttori. Aikaisemmin kylänraitin varressa oli myös Siwa ja Karhulan baari, joiden kummankin toiminta on jo lakannut. Karhulan baarin rakennus purettiin, mutta entinen Siwa odottaa yhä uutta käyttöä. Ryökäsveden puoleisella rannalla on Elomaan yhtenäiskoulu, jossa toimii kunnan ainoa yläkoulu.


title: Hirvensalmen kirkonkylä

text: Kirkonkylän keskus on Hirvensalmen kirkko, jonka ympärillä ovat hautausmaat. Niiden länsipuolella kylänraittia Liekuneen rannassa reunustavat tervalepät. Tervaleppien mukaan on nimetty kunnan myös vuosittainen kesätapahtuma Tervaleppäjuhlat. Pohjoispäässä Tervaleppäkuja päättyy pienvenesataman luokse ja jatkuu Hirvensalmentienä Pöyryn kylään. Etelässä Tervaleppäkuja ylittää Hirvensalmen sillan ja muuttuu Kilkintieksi, joka johtaa Kilkinkylään ja Uutelaan. Aikaisemmin tämä Mäntyharjulle johtava tie kaarsi sillan jälkeen oikealle ja seurasi Soikanlahden rantaa, mutta uusi tie kulkee suoraan etelään kohti Kilkinkylää. Uuden ja vanhan tien sekä länteen Kissakoskelle johtavan Ripatintien väliin jää 134 metriä korkea Haukonmäki.


title: Hirvensalmen kirkonkylä

text: Kirkonkylän itäosassa Ryökäsveden rannalla sijaitsee Heikinniemi, jossa ovat kunnan terveyskeskus ja vanhainkoti. Terveyskeskuksen läheltä alkaa pururata (talvisin hiihtolatu), jota pitkin pääsee urheilukentälle, Mäknistön laavulle ja Satulinnaan. Maasto pururadan varrella vaihtelee mäntykankaasta suohon.


title: Sinikka Hannula

text: Soili Sinikka Kurkvaara (o.s. Hannula, s. 26. kesäkuuta 1937) on suomalainen näyttelijä. Hän tuli tunnetuksi ohjaaja-tuottaja Maunu Kurkvaaran ”modernin ajan” elokuvista 1960-luvulla. Merkittävimmät roolinsa Hannula teki Kurkvaaran elokuvissa, kuten "Patarouva" (1959), "Autotytöt" (1960), "Rakas..." (1961), "Meren juhlat" (1963) ja "Punatukka" (1969).


title: Sinikka Hannula

text: Sinikka Hannula oli Helsingin Nuorisoteatterin kasvatti, ja oli niin sanotusti Kurkvaaran ”elokuvalöytö”. Heidän suhteensa syveni ja pian "Patarouva"-elokuvan jälkeen Hannula ja Kurkvaara avioituivat.


title: Sinikka Hannula

text: Naispääosa elokuvassa "Rakas..." on jäänyt Hannulalle Kurkvaaran elokuvista suosikiksi: ”Olin siinä ehkä tuorein. Se oli jollain tavalla läheisin. Kun Manu etsi aihetta, tuli puhetta, että miksei voi tehdä elokuvaa omasta ympäristöstä. "Rakkaassa..." lähdettiin kehittelemään stooria ystäväpiiristä ja omasta elinympäristöstä.”


title: Dick Taylor

text: Richard Clifford ”Dick” Taylor (s. 28. tammikuuta 1943 Dartford) on brittiläinen rock-basisti. Hänet tunnetaan vuonna 1964 toimintansa aloittaneen The Pretty Things -yhtyeen perustajajäsenenä.


title: Dick Taylor

text: Ennen The Pretty Thingsiä Taylor oli jo ehtinyt olla The Rolling Stones -yhtyeen ensimmäinen basisti; hän liittyi yhtyeeseen 1962 mutta jätti sen jo samana vuonna. Taylorin seuraajaksi tuli Bill Wyman. Hän ei ehtinyt osallistua yhdenkään Rolling Stonesin kappaleen levytykseen.


title: Brennersola

text: Brennersola (, ) on merkittävä sola Alppien yli Italian (Etelä-Tirolin maakunta) ja Itävallan (Tirolin osavaltio) rajalla. Se on matalimpia Alpit ylittävistä solista, noin 1 375 metriä merenpinnasta, ja kulkukelpoinen ympäri vuoden.


title: Brennersola

text: Brennersolasta pohjoiseen ja etelään jatkuva laakso erottaa Stubain Alpit lännessä Zillertalin Alpeista idässä. Koko laaksoa on vanhastaan kutsuttu nimellä Wipptal, mutta 1900-luvulta lähtien Wipptal-nimellä on tarkoitettu lähinnä laakson pohjoispuolta.


title: Brennersola

text: Sola sijaitsee Alppien päävedenjakajalla. Laaksoa pohjoiseen virtaava Silljoki yhtyy Innsbruckissa Inniin, Tonavan sivujokeen. Laaksoa etelään virtaava Eisack () yhtyy Bolzanon jälkeen Adigeen, joka virtaa Adrianmereen.


title: Brennersola

text: Solan alue kuuluu Italian puolella Brennerin kuntaan ja Itävallan puolella Gries am Brennerin kuntaan. Solan korkeimmalla kohdalla näiden valtioiden rajalla on pieni Brennerin kylä. Siitä pohjoiseen Itävallan puolella ovat Gries, Steinach ja Matrei am Brenner. Eteläpuolella Italiassa on Sterzing ().


title: Brennersola

text: Brenner on yksi vilkkaimmista liikenneyhteyksistä Alppien yli. Tämä johtuu toisaalta solan mataluudesta, toisaalta sen edullisesta sijainnista: solaan on hyvät yhteydet niin pohjoisesta (Inn- ja Silljokien laaksot) kuin etelästä (Eisackin laakso).


title: Brennersola

text: Brennersolan kautta kulkee nykyään kolme liikenneväylää: vanha kylien kautta kulkeva maantie, vuosina 1964–1972 rakennettu maksullinen moottoritie (eurooppatie E45 – Itävallassa tienumero A13 ja Italiassa A22) sekä vuonna 1867 valmistunut Innsbruckin ja Veronan välinen rautatie.


title: Brennersola

text: Solan ylitti tietullitilaston mukaan 11,7 miljoonaa ajoneuvoa vuonna 2007. Maantierahtia se välittää 31 miljoonaa tonnia ja rautatierahtia 10 miljoonaa tonnia vuodessa (2004). Maantieliikenne ruuhkautuu varsinkin lomakausina ja viikonloppuisin.


title: Brennersola

text: Brennerin alitse on rakenteilla 55 kilometriä pitkä rautatietunneli, Brennerin pohjatunneli (, ) Fortezzasta Innsbruckiin. Tunnelin on tarkoitus valmistua vuonna 2025. Tunneli yhdistyy Innsbruckin lähellä olemassa olevaan tunneliin, jolloin yhtäjaksoisen rautatietunnelin pituudeksi tulee 64 kilometriä.


title: Brennersola

text: Brennersolan on arveltu olleen jo pronssikaudella käytössä meripihkan kauppareittinä. Roomalainen tie solan kautta valmistui vuonna 215. Tie rakennettiin keisari Septimius Severuksen määräyksestä korvaamaan Via Claudia Augustaa, joka kulki hiukan lännempänä Reschensolan kautta.


title: Brennersola

text: Sola on ollut niin taloudellisesti, poliittisesti kuin sotilaallisestikin merkittävä roomalais- ja keskiajalla. Alemannit hyökkäsivät sen kautta Italiaan vuonna 268. Varhaiskeskiajalla sola toimi germaanien muuttoreittinä Etelä-Tirolin laaksoihin. 1200-luvulta lähtien sola kuului Tirolin kreivikuntaan, josta tuli osa Pyhää saksalais-roomalaista keisarikuntaa ja sittemmin Itävalta-Unkarin keisarikuntaa. Vuoden 1919 Saint-Germainin sopimuksessa Itävalta luovutti Etelä-Tirolin Italialle, jolloin maiden raja tuli kulkemaan Brennersolan kautta.


title: Kahden kelmin kepposet

text: Kahden kelmin kepposet () on vuonna 1970 ensi-iltansa saanut Jerry Lewisin ohjaama komediaelokuva, jonka pääosissa ovat Sammy Davis, Jr. ja Peter Lawford. "Kahden kelmin kepposet" on vuonna 1968 ilmestyneen komediaelokuvan "Suolaa ja pippuria" jatko-osa.


title: Kahden kelmin kepposet

text: Christopher Pepper (Peter Lawford) ja Charlie Salt (Sammy Davis Jr.) menettävät yökerhonsa ja kääntyvät avun toivossa Pepperin aristokraattisen kaksoisveljen, Sydneyn, puoleen. Hän kuitenkin kieltäytyy auttamasta heitä; pian tämän jälkeen Sydney löydetään murhattuna. Pepper ottaa hänen identiteettinsä ja huomaa pian, että hänen veljensä oli timanttisalakuljettaja ja päätyi rikoskumppaniensa murhaamaksi. Salt ja Pepper päättävät yhdessä laittaa rikolliset telkien taakse.


title: Kahden kelmin kepposet

text: Komedian käsikirjoitti Michael Pertwee ja tuotti Milton Ebbins. Elokuvan sävellyksestä vastasi Les Reed. Elokuva kuvattiin vuonna 1969 Englannissa Lontoossa sekä Herefordshiren Ledburyssa ja Borehamwoodissa studioilla.


title: Kahden kelmin kepposet

text: Peter Cushingilla ja Christopher Leellä on cameoroolit tohtori Frankensteinina ja kreivi Draculana. Lawford näyttelee Pepperin lisäksi Pepperin kaksoisveljeä lordi Sydney Pepperiä.


title: Kahden kelmin kepposet

text: "Kahden kelmin kepposet" julkaistiin kotimaassaan Yhdysvalloissa toukokuussa vuonna 1970. Suomen ensi-ilta oli 4. kesäkuuta vuonna 1971. United Artists toimi elokuvan julkaisijana ja levittäjänä.


title: Kahden kelmin kepposet

text: "Kahden kelmin kepposet" julkaistiin DVD:llä 25. tammikuuta vuonna 2005.


title: Frans Edvard Edelheim

text: Frans Edvard Edelheim (23. toukokuuta 1848 Helsinki – 27. tammikuuta 1909) oli suomalainen insinööri. Hän valmistui insinööriksi 1868 Helsingin teknillisen reaalikoulun kurssilta ja toimi rautatieinsinöörinä Venäjällä 1868–1875, sillanrakennusinsinöörinä Pietarissa 1875–1876, kanavanrakennusinsinöörinä 1876–1886. Sitten hän oli Mariupolin sotasataman rakentamisen pääinsinööri 1886–1889 ja Libaun sotasataman rakentaja 1889–1893. Hän omisti Koiskalan kartanon Nastolassa 1894–1909. Hän oli ritariston ja aatelin jäsen valtiopäivillä vuosina 1882, 1885, 1897–1906.


title: Frans Edvard Edelheim

text: Edelheimin isä oli senaattori Paul Henrik Edelheim ja äiti Emilia Christina af Brunér. Hänen sisarensa oli toimittaja, kirjailija Anna Edelheim.


title: Fredrik Wilhelm Edelheim

text: Fredrik Vilhelm Krogius, aateloituna vuodesta 1817 Edelheim (23. heinäkuuta 1770 Porvoo – 25. toukokuuta 1833 Helsinki) oli suomalainen senaattori ja todellinen valtioneuvos.


title: Fredrik Wilhelm Edelheim

text: Edelheimin vanhemmat olvat Porvoon piispa Paul Krogius ja Anna Sara Hassel. Hän kävi Porvoon lukiota, pääsi ylioppilaaksi 1787 ja suoritti Turun akatemiassa tutkinnon oikeusvirkoja varten 1790.


title: Fredrik Wilhelm Edelheim

text: Edelheim oli oikeusrevision toimituskunnan ylimääräisenä kanslistina 1791–1792 ja pääesikunnan päällikön toimiston sotasihteerinä Suomessa 1792–1801. Hän sai protokollasihteerin arvonimen vuonna 1796. Edelman oli sitten Karjalan laamannikunnan laamannina 1803–1833 ja samalla hallituskonseljin (senaatin) oikeusosaston jäsenenä (senaattorina) 1809–1833. Hänestä tuli valtioneuvos 1822 ja todellinen valtioneuvos 1828. Edelheim omisti Bosgårdin kartanon Porvoossa.


title: Fredrik Wilhelm Edelheim

text: Vahvistamattoman tiedon mukaan Edelheim kieltäytyi Suomen kenraalikuvernööri Arseni Zakrevskin vaatimuksesta vannoa uskollisuudenvala suuriruhtinas Konstantinille Venäjällä käytössä olleen valakaavan mukaan, joka olisi tunnustanut tämän itsevaltiaaksi hallitsijaksi, ja tilaisuus jouduttiin keskeyttämään. Myöhemmin tuli tieto että Konstantin luopuu kruunusta, jolloin uskollisuudenvala vannottiin Nikolai I:lle Suomessa käytössä olleen valakaavan mukaan.


title: Fredrik Wilhelm Edelheim

text: Edelheim oli naimisissa 1798–1816 Anna Maria Franzénin (k. 1816) kanssa ja vuodesta 1818 Eleonora Elisabet Charlotta Tauben kanssa tämän toisessa avioliitossa. Hänen poikiaan ensimmäisestä avioliitosta olivat senaattori Paul Henrik Edelheim (1801–1855) ja senaattori Frans Ivar Edelheim (1804–1884).


title: Tisca Chopra

text: Tisca Chopra on intialainen televisio-, teatteri-, ja elokuvanäyttelijä.


title: Kaliumsuperoksidi

text: Kaliumsuperoksidi (KO) on kalium- ja superoksidi-ioneista koostuva epäorgaaninen ioniyhdiste. Kaliumsuperoksidi on yksi kaliumin oksideista. Sitä käytetään hapen vapauttamiseen ja orgaanisessa synteesissä.


title: Kaliumsuperoksidi

text: Kaliumsuperoksidi on huoneenlämpötilassa keltaista kiinteää ainetta. Yhdiste on voimakas hapetin ja reagoi veden kanssa muodostaen kaliumhydroksidia, vetyperoksidia ja happikaasua. Lisäksi kaliumsuperoksidi reagoi hiilidioksidin kanssa vapauttaen happea ja muodostaen kaliumkarbonaattia.


title: Kaliumsuperoksidi

text: Kaliumsuperoksidia muodostuu kuumennettaessa kaliummetallia happivirrassa.


title: Kaliumsuperoksidi

text: Koska kaliumsuperoksidi vapauttaa happea kosteuden ja hiilidioksidin vaikutuksesta, sitä käytetään happinaamareissa sekä hapen tuottajana sukellusveneissä ja avaruussukkuloissa. Orgaanisessa synteesissä kaliumsuperoksidia voidaan käyttää ketonien valmistamiseen bentsyylisistä metyleeniyhdisteistä ja hydroksiketonien valmistamiseen ketoneista.


title: Ahti Ahonen

text: Ahti ”Ake” Kalervo Ahonen (4. elokuuta 1947 Tukholma) on teatterinjohtaja ja teatteriohjaaja. Hän toimi teatterinjohtajana lähes 25 vuoden ajan johtaen Rauman, Joensuun, Rovaniemen ja Oulun kaupunginteattereita. Eläkkeelle Ahonen jäi loppuvuodesta 2011.


title: Ahti Ahonen

text: Ahonen valmistui ylioppilaaksi vuonna 1968 ja teatteriohjaajaksi Tampereen yliopistosta vuonna 1974. Vuosina 1975–1977 hän toimi Rauman Kaupunginteatterin johtajana. Vuodet 1980–1984 hän oli ohjaajana Rovaniemen Teatterissa, jota hän johti vuosina 1985–1987 ja uudelleen vuosina 1992–2002. Vuodet 1987–1990 Ahonen johti Joensuun kaupunginteatteria. Vuosina 2006–2012 hän johti Oulun kaupunginteatteria, minkä jälkeen hän on ollut vapaa ohjaaja.


title: Ahti Ahonen

text: Ahonen on ohjannut muiden muassa näytelmät "Neiti Julie", "Kuka pelkää Virginia Woolfia?", "Kuningas Lear", "Amadeus", "Van Gogh" ja "My Fair Lady". Hänen jäähyväisnäytelmänsä oli italialaisen Dario Fon kirjoittama "Donna – yksinäinen nainen".


title: Ahti Ahonen

text: Ahonen oli Valtion näyttämötaidetoimikunnan jäsen vuosina 2007–2009 ja puheenjohtaja 2010–2013. Hän oli vuosina 2010–2013 myös Taiteen keskustoimikunnan jäsen.


title: Nicolás Maduro

text: Maduro voitti täpärästi vuoden 2013 presidentinvaalit. Maduro on jatkanut edeltäjänsä Hugo Chávezin sosialistista politiikkaa. Maduron kaudella maassa on ollut pahoja talousongelmia, mikä on näkynyt vakavana pulana. Vaikka Maduron puolue hävisi vuoden 2015 parlamenttivaalit, hänen on määrä jatkaa presidenttinä vuoteen 2019. Keväällä 2017 oppositio aloitti laajan protestiaallon Maduroa vastaan. Maduro siirsi päätäntävallan parlamentilta korkeimmalle oikeudelle vuonna 2017. Kun Maduro voitti vuoden 2018 presidentinvaalit, oppositio ja monet ulkomaat pitivät vaaleja laittomina. Oppositio pyrki vuoden 2019 alussa viemään vallan Madurolta.


title: Nicolás Maduro

text: Nicolás Maduro syntyi 23. tammikuuta 1962 Caracasissa Venezuelassa. Maduro syntyi vasemmistolaisperheeseen. Hänen isänsä oli ammattiliiton johtaja ja vasemmistolainen MEP-militantti. Maduron äiti oli kolumbialainen. Maduro meni lukioon, muttei valmistunut sieltä. Hän aloitti poliittisen uransa lukion opiskelijayhdistyksessä. Maduro työskenteli 80-luvulla vuosia bussikuskina. Madurosta tuli epävirallinen bussikuskien kauppaliiton edustaja. Maduro oli vasemistolaisen José Vicente Rangelin henkivartija tämän epäonnistuneen presidentinvaalikampanjan aikana. Maduro opiskeli sosialismia Kuubassa vuonna 1986.


title: Nicolás Maduro

text: Maduro liittyi 1990-luvun alkuvuosina sosialistis-populistisen Hugo Chávezin MBR-200-liikkeeseen. Maduro oli perustamassa Chávezia tukenutta MVR-liikettä. Maduro valittiin Venezuelan parlamentin alahuoneeseen 1998 ja varsinaiseen lakissäätävään parlamenttiin vuonna 2000. Madurosta tuli ulkoministeri vuonna 2006. Maduroa pidettiin ulkomailla 2000-luvulla yhtenä Chávezin lähipiirin kyvykkäimmistä poliitikoista. Mutta Chávezin seuraajaksi uumoiltiin yleensä parlamentin puhemies Diosdado Cabello Rondónia. Chávez nimitti 13. lokakuuta 2012 Maduron varapresidentiksi.


title: Nicolás Maduro

text: Sosialisti Hugo Chávez toteutti maassa laajoja sosiaalisia uudistuksia, joiden myötä esimerkiksi lapsikuolleisuus, äärimmäinen köyhyys ja lukutaidottomuus laskivat, mutta rikollisuus kasvoi räjähdysmäisesti vuodesta 1999. Chávezin hallintoa syytettiin heikosta taloudenpidosta ja sananvapauden rajoittamisesta. Chavezin sosialisointi romautti monella alalla tuotannon. Maa velkaantui. Hintakatto vei säännöstelyyn ja elintarvikkeiden salakuljetukseen muualle. Korruptio, tehottomuus ja rikollisuus jäytivät taloutta. Maasta tuli entistä riippuvaisempi öljystä, mutta sen hinta laski 2008-2009. Vuonna 2012 Chávez valittiin uudelleen presidentiksi 55 % kannatuksella.


title: Nicolás Maduro

text: Chávez nimesi Nicolás Maduron mieleiseksi seuraajaksi virassaan. Chávez kuoli syöpään 5. maaliskuuta 2013. Chávezin hautajaisten jälkeen Maduro vannoi presidentin virkavalan 8. maaliskuuta ja pyysi vaaliviranomaisia määräämään uuden presidentinvaalin ajankohdan.. Kun Maduro käytti Chavez-myyttiä vaalikampanjassaan, oppositio syytti Maduroa Chavezin matkimisesta. Maduro voitti vuoden 2013 vaalit saamalla 51% äänistä, kun 78% äänioikeitetuista äänesti. Maduro vannoi virkavalansa 19. huhtikuuta.


title: Nicolás Maduro

text: Venezuelassa puhkesi laajoja mielenosoituksia vuoden 2014 alussa. Mielenosoittajat olivat tyytymättömiä Maduron hallitukseen. He arvostelivat muun muassa hallituksen elintarvikepolitiikkaa ja yhä lisääntynyttä väkivaltaa. Mielenosoittajien keulahahmo oli itseään keskustavasemmistolaisena pitävä Henrique Capriles Radonski. Capriles hävisi vaalit Chavezille sekä Madurolle. Sittemmin oppositio piti keulahahmonaan Leopoldo Lópezia, joka osallistui vuoden 2002 vallankaappausyritykseen. YK on tuominnut molempien osapuolten tekemät väkivaltaisuudet.


title: Nicolás Maduro

text: Se määräsi useita sanktioita Maduron hallintoa kohtaan ja lisäsi painostustaan vedoten huoliinsa ihmisoikeuksien ja kansalaisyhteiskunnan tilasta.


title: Nicolás Maduro

text: Tammikuussa 2015 Meksikon, Kolumbian ja Chilen entiset presidentit (Felipe Calderón, Andrés Pastrana Arango ja Sebastián Piñera) ilmoittivat vierailevansa Venezuelassa.


title: Nicolás Maduro

text: He antoivat tukensa Venezuelan oppositiolle ja erityisesti opposition keulahahmolle, Lópezille. Maduro arvosteli suunniteltua vierailua etukäteen. Maduro syyttikin entisiä presidenttejä "äärioikeiston tukemisesta". Entiset presidentit suunnittelivat vierailevansa tuomiotaan istuvan Lópezin luona. Venezuelan hallitus ei tähän suostunut. Maduro on useaan otteeseen sanonut, että hänen hallintonsa on joutunut lukuisien vallankaappausyritysten kohteeksi.


title: Nicolás Maduro

text: Uusin hallituksen epäilemä vallankaappausyritys tapahtui 12.2.2015. Kansankokouksen puheenjohtajan Diosdado Cabellon mukaan epäiltyyn vallankaappausyritykseen osallistui sotilaita, oppositiopoliitikkoja ja liikemiehiä. Maduro syytti Yhdysvaltoja väitetystä vallankaappausyrityksestä. Yhdysvallat kiisti väitteet "naurettavina".


title: Nicolás Maduro

text: Yhdysvaltain presidentti Barack Obama julisti maaliskuussa 2015 Venezuelan "kansalliseksi uhkaksi" . Yhdysvallat määräsi sanktioita seitsemälle venezuelalaisviranomaiselle. Tätä pidettiin askeleena kohti maalle asetettavia pakotteita.


title: Nicolás Maduro

text: Maduro on vakuuttanut, että maassa jatketaan ja tehostetaan Chávezin aloittamia projekteja. Lopullisena tavoitteena on "bolivariaaninen sosialismi" ja "dollarikapitalismin" syrjäyttäminen. Tähän pyritään, Maduron sanoin, muun muassa nostamalla kotimaan tuotantoa, säätelemällä hintoja, uudistamalla verotusta ja ryhtymällä toimiin "taloudellista sodankäyntiä" vastaan. Vuonna 2015 Maduro ilmoitti, että minimipalkkoihin ja eläkkeisiin tulee korotuksia.


title: Nicolás Maduro

text: Chavezia vastustanut oppositio voitti 6. joulukuuta 2015 parlamenttivaalit, mutta Maduron oli määrä jatkaa presidenttinä vuoteen 2019. Maduro syytti Yhdysvaltoja opposition vaalivoitosta. Todellinen syy lienee ollut hallituksen inflaatiota ja pulaa tuottanut talouspolitiikka ja paheneva rikollisuus.


title: Nicolás Maduro

text: Oikeisto-oppositio alkoi purkaa mm. köyhien tukemiseen tarkoitetua asunto-ohjelmaa. Venezuelan oppositio keräsi yli 2 miljoonaa allekirjoitusta Maduron erottamiseksi, mikä ei ollut riittävä määrä kansanäänestykseen. Presidentti ja parlamentti taistelivat vuoden 2016 alkupuoliskolla vallasta protestien ja pahenevan talouskriisin keskellä.


title: Nicolás Maduro

text: Maduro julisti maan taloudelliseen hätätilaan tammikuun puolivälissä 2016. Maata vaivasivat paheneva ruokapula, lääkepula ja sähköpula. Venezuelan maatalous ei tuottanut kyllin ruokaa. Venezuela hankki ruokarahat öljyä myymällä. Öljyn maailmanmarkkinahintojen romahdus oli tyhjentänyt valtion kassan. Maa myi osan kultavarannostaan pois maaliskuussa 2016. Hallitus painatti seteleitä yrittäen pitää romahtavan talouden pyörimässä. IMF ennusti inflaation nousevan 750%:iin. Huhtikuussa työviikko vähennettiin 2-päiväiseksi ja kouluviikko 4-päiväiseksi. Sairaaloissa ei ollut välttämättömiä lääkkeitä ja tarvikkeita. Monilla oli varaa vain yhteen ateriaan päivässä. Paikoin ryösteltiin kauppoja. Maduro uhkasi toukokuussa 2016 pakkolunastaa valtiolle ne tehtaat, jotka kieltäytyivät tuottamasta. Toimintansa sulkeneet yritykset sanoivat, että hallituksen talouspolitiikka esti niitä toimimasta. Ulkomailla liikkui huhuja mahdollisesta vallankumouksesta tai vallankaappauksesta. Maduro voimisti hätätilaa 16. toukokuuta 2016 määräten yritykset, turvallisuuden ja ruuanjakelun hallituksen tarkkaan valvontaan.


title: Nicolás Maduro

text:
Oppositio kertoi keränneensä 1,8 miljoonaa nimeä, kun 200000 riittää presidentinvaalien uusimiseksi. Maduro väitti opposition tulosten perustuvan vilppiin.
Lain mukaan, jos allekirjoitukset todennettaisin vasta 2017, maan johtoon nousisi silloin varapresidentti Aristóbulo Istúriz ja valta säilyisi sosialisteilla, vaikka Maduro eroaisikin. Niinpä Maduron hallinto pyrki viivyttelemään allekirjoitusten todentamista. Aiemmin Maduro oli estänyt parlamentin sosialistien vastaiset hankkeet oikeuslaitoksella, joka oli Maduron ryhmän ohjauksessa. Maduro sanoi parlamentin "menettäneen poliittisen oikeutuksensa". Mutta oppositiojohtaja Capriles oli huolissaan kansanvallan sivuuttamisesta ja pelkäsi sotilaallista ratkaisua tai sosiaalista räjähdystä. Oppositio uhkasi protesteilla, joissa vaadittaisiin kansanäänestystä Maduron erosta tai jatkosta. Maaliskuun lopussa 2017 Maduroa tukenut Venezuelan korkein oikeus otti parlamentin valtuudet. Muodollisesti tämä johtui siitä, että kolmea kansanedustejaa syytettiin äänien ostamisesta. Mutta todellinen syy oli pitää Maduron ryhmittymä vallassa, kun parlamentti oli joutunut opposition valvontaan.


title: Nicolás Maduro

text: Useat ulkomaiset ja maan sisäiset tahot protestoivat Madurion päätöstä, joka uhkasi laukaista suuria protesteja. Venezuelan korkein oikeus peruikin kiistellyn päätöksen. Silti tyytymätön oppositio ja kansanosa aloittivat huhtikuun alussa 2017 laajan protestiaallon. Protestoijat vastustivat ruokapulaa ja hintojen nousua. Protestoijissa oli sekä väkivaltaa käyttäviä että rauhanomaisia marssijoita. Poliisi vastasi päivittäin toistuviin, viikkokausia kestäviin suuriin mielenosoituksiin vesitykein, kyynelkaasulla ja myös ampumalla. Maduron kannattajat järjestivät omia mielenosoituksiaan. Vapun aikoihin Maduro ilmoitti aikovansa luoda perustuslakia säätävän kokouksen. Maduro myös sanoi haluavansa muuttaa perustuslekia niin, että kykenisi neutraloimaan vallankumousta vastustavat ainekset. Maduron hallinto erosi Amerikan valtioiden yhteisöstä, koska Maduron mukaan se puuttui Venezuelan sisäisiin asioihin. Toukokuun loppuun mennessä protesteihin liittyvissä väkivaltaisuuksissa oli tapettu kymmeniä, satoja haavoittunut ja tuhansia pidätetty. Oppositio yritti saada armeijan puolelleen kriisin ratkaisemiseksi.


title: Nicolás Maduro

text: Maduro päätti toukokuussa järjestää äänestyksen, jossa valittaisiin perustuslakia säätävä kokous. Sen tarkoituksena oli eliminoida parlamentti ja oppositio. Näin valtakamppailu loppuisi. Vastustajat ja länsimaiset tarkkailijat sanoivat Maduron ajavan maata diktatuuriin.


title: Nicolás Maduro

text: Niinpä oppositio järjesti heinäkuun lopussa epävirallisen kansanäänestyksen. Siinä yli 98% äänestäneistä äänesti Maduron perustuslakisuunnitelmaa vastaan. Hallitus järjesti virallisen perustuslakiäänestyksen heinäkuun viimeisenä sunnuntaina. Vaalit olivat alusta asti epäreilut. Vaaleissa ei ollut mahdollista vastustaa uutta perustuslakia. Oli ainoastaan kannattaa jotain hallinnon valitsemaa ehdokasta. Oppositio boikotoi vaaleja. Hallituksen mukaan 42% äänioikeutetuista tuki Maduron perustuslakia. Mutta opposition mukaan tukijoita oli vain 12%.


title: Nicolás Maduro

text: Venezuelan sanottiin tehneen vilppiä vaaleissa. Lakkoilu, väkivalta ja oppositiojohtajien pidätykset varjostivat vaaleja. Yhdysvallat ja Euroopan unioni tuomitsivat vaalit. Yhdysvallat asetti Venezuelalle lisäpakotteita. Maduro sanoi, jottei tottele muiden maiden hallituksia. Kokouksen johtajaksi nimitettiin aiempi ulkoministeri Delcy Rodriguez.


title: Nicolás Maduro

text: Vasta valittu perustuslakia säätävä kokous päätti erottaa ja vangita oppositiota tukeneen valtakunansyyttäjä Luisa Ortegan. Etelä-Amerikan kauppavyöhyke Mercosur erotti Venezuelan vastauksena vaaleihin. Hallitus kielsi oppositiopuolueita osallistumasta seuraaviin vaaleihin, koska nämä olivat boikotoineet paikallisvaaleja. Venezuela vapautti puolet vangitsemistaan oppositioaktivisteista jouluna 2017.


title: Nicolás Maduro

text: Vuonna 2018 Nicholas Maduro voitti Venezuelan presidentinvaalit. Vain hieman alle puolet kansasta äänesti. Maduro astui virkaansa vuoden 2018 alussa. Oppositio tuomitsi vaalit väärennetyiksi. Myös monet Etelä-Amerikan maat ja länsimaat pitivät Maduron presidenttiyttä laittomana. Venäjä ja Kiina hyväksyivät Maduron presidentiksi. Oppositio käynnisti kymmenien vuosien takaisen sotilasdiktatuurin päättymisen muistoksi protestit Venezuelassa tammikuussa 2019. Niiden kärjessä oli vastavalittu parlamentin puhemies Juan Guaidó . Tämä julistautui presidentiksi 23. tammikuuta 2019. Armeija tuki Maduroa.


title: Nicolás Maduro

text: Maduro on aviossa asianajaja ja poliitikko Cilia Floresin kanssa. Maduro ja Flores tutustuivat, kun Flores oli Chávezin asianajaja vuoden 1992 epäonnistuneen vallankaappauksen jälkeen. Maduro seurusteli pitkään Floresin kanssa, ja pari avioitui vasta vuonna 2013, jolloin Madurosta tuli presidentti.


title: Nicolás Maduro

text: Maduroa pidetään roomalaiskatolisena, vaikka hän on intialaisen gurun Sathya Sai Baban opetuslapsi. Maduro antoi monia homoseksuaaleja vastustavia lausuntoja mm. syyttäen opposition edustajia homojen kannattajiksi.


title: Ole Edgren

text: Ole Christian (Kristian) Edgren (12. toukokuuta 1898 Jyväskylä – 18. helmikuuta 1962 Turku) oli suomalainen orkesterinjohtaja ja säveltäjä.


title: Ole Edgren

text: Ole Edgrenin vanhemmat olivat lääketieteen ja kirurgian tohrori Klas Kristian Edgren ja Aina Forsius ja puoliso vuodesta 1930 näyttelijä Birgit Hästesko. Edgren opiskeli Helsingin konservatoriossa ja Sternin konservatoriossa Berliinissä ja teki 1920-luvulla opintomatkoja Saksaan. Hän toimi Helsingin kaupunginorkesterin jäsenenä 1929–1937. Porin kaupunginorkesterin johtaja Edgren oli 1937–1941 ja Turun kaupunginorkesterin johta vuodesta 1941 kuolemaansa saakka. Hän vieraili myös ulkomailla ja sävelsi viulu-, piano- ja orkesterikappaleita.


title: Nandita Das

text: Nandita Das (s. 7. marraskuuta 1969) on intialainen näyttelijä ja elokuvaohjaaja. Hänen esikoisohjauksensa on vuonna 2008 ilmestynyt "Firaaq", joka käsittelee Gujaratin vuoden 2002 väkivaltaisuuksien vaikutuksia ihmisiin. Ranskan hallitus myönsi Dasille Ordre des Arts et des Lettres -kunniamerkin vuonna 2008.


title: Nandita Das

text: Nandita Dasin isä on taidemaalari Jatin Das. Hän syntyi ja kasvoi Delhissä opiskellen Delhin yliopistossa tutkinnon maantieteestä ja sosiaalityöstä.


title: Edelheim

text: Edelheim on ollut muun muassa seuraavien henkilöiden sukunimi:


title: Erik Svensson

text: Karl Erik Emanuel "Spänst" Svensson (10. syyskuuta 1903, Jönköping, Ruotsi – 22. syyskuuta 1986 Falkenberg, Ruotsi) oli ruotsalainen kolmiloikkaaja ja pituushyppääjä. Hänen urallaan edustamansa seurat olivat IK Tord ja Falkenbergs IK


title: Erik Svensson

text: Svensson voitti olympiahopeaa Los Angelesissa 1932 tuloksella 15,32 metriä. Samoissa kisoissa hän oli pituushypyssä neljäs tuloksella 7,41 metriä. Amsterdamin olympialaisissa 1928 hän karsiutui pituushypyn loppukilpailusta sijoittuen karsinnassa kahdeksanneksi. Vuoden 1934 Euroopan-mestaruuskilpailussa Torinossa Svensson sai hopeaa tuloksella 14,83 metriä. Hän voitti Ruotsin mestaruuden vuonna 1933 sekä kolmiloikassa että pituudessa. Svenssonin ennätys kolmiloikassa oli 15,32 metriä vuodelta 1932 ja pituudessa 7,53 metriä vuodelta 1934. Hän piti hallussaan Ruotsin ennätystä kolmiloikassa vuosina 1931–1948 ja pituudessa vuosina 1934–1959.


title: Laihtuminen

text: Laihtuminen on kehon painon putoamista, joka johtuu esim. ruumiin nesteiden, lihasmassan tai rasvakudoksen vähenemisestä. Laihtumisen syynä voi olla mm. dieetti. Tietoista pyrkimystä laihtumiseen kutsutaan laihduttamiseksi. Aikeeton laihtuminen voi johtua esim. elämäntavan muutoksesta, fyysisestä sairaudesta tai ravintoaineen puutteesta. Kyseessä voi olla myös syömishäiriö.


title: Luck

text: Luck on yhdysvaltalainen draamasarja, jonka on luonut David Milch. "Luck" alkoi HBO-kanavalla 29. tammikuuta 2012 ja päättyi 14. maaliskuuta 2012. Sarjasta oli tilattu toinenkin tuotantokausi, mutta sarjan tuotanto lopetettiin kolmen hevosen kuoltua kuvauksissa. "Luck" kertoo Dustin Hoffmanin esittämästä gangsteri Chester ”Ace” Bernsteinista, joka ottaa haltuunsa paikallisen laukkaradan. Suomessa Canal+ esitti sarjan keväällä 2012.


title: Luck

text: "Luck" ilmestyi DVD:nä ja Blu-raynä 21. marraskuuta 2012.


title: Luck

text: Gangsteri Chester ”Ace” Bernstein pääsee vankilasta istuttuaan siellä kolme vuotta. Hänen vanha ystävänsä Gus on saanut käsiinsä irlantilaisen kilpahevosen, ja Ace alkaa kehittää juonta millä saisi kalifornialaisen laukkaradan haltuunsa. Samalla Ace alkaa miettiä kostoa miehille, joiden vuoksi hän joutui vankilaan.


title: Luck

text: Ennen sarjan luontia David Milch oli työskennellyt yli kolmekymmentä vuotta televisiosarjojen parissa. Hän on luonut muun muassa HBO:n televisiosarjan "Deadwood". "Luckin" kuvauksissa käytettiin viittäkymmentä hevosta, joista kolme kuoli. Kuolemien johdosta HBO päätti lopettaa sarjan tuotannon, vaikka siitä oli tilattu jo toinen tuotantokausi.


title: Luck

text: Arvostelujen kerääjäsivusto Metacritic keräsi sarjalle 75/100 pistettä.


title: Max Graf

text: Max Graf (1. lokakuuta 1873 Wien – 24. kesäkuuta 1958 Wien) oli itävaltalainen musiikkitieteilijä ja musiikkiarvostelija, yksi psykoanalyyttisen musiikintutkimuksen uranuurtajista. Hänen poikansa Herbert Graf (1904–1973) oli Sigmund Freudin ensimmäisiä lapsipotilaita, jonka esiintyi peitenimellä "Pikku Hans" tapauskertomuksessa "Viisivuotiaan pojan fobian analyysi" (1909).


title: Max Graf

text: Max Graf syntyi wieniläiseen juutalaisperheeseen, ja hän opiskeli musiikintutkimusta Eduard Hanslickin, Anton Brucknerin ja Guido Adlerin johdolla, samoin kuin oikeustiedettä. Hän väitteli tohtoriksi Wienin yliopistosta vuonna 1896 aiheenaan renessanssin musiikki. Vuonna 1902 hänet nimitettiin professoriksi Wienin musiikkiakatemiaan, jossa hän opetti musiikin estetiikkaa ja musiikin historiaa. Maailmansotien välisenä aikana hän oli saksankielisen alueen tunnetuimpia musiikkiarvostelijoita.


title: Max Graf

text: Grafin ensimmäinen puoliso oli näyttelijä Olga König, joka oli ollut Freudin potilaana; Graf tutustui Freudiin morsiamensa kautta. Graf osallistui Freudin luona psykoanalyytikkojen "keskiviikkotapaamisiin" vuosina 1905–1912 ja esitelmöi siellä musiikista, ja Freudista tuli Grafien perheystävä. Freud hoiti heidän poikansa Herbertin fobiaa tämän isän välityksellä.


title: Max Graf

text: Graf pakeni natseja Yhdysvaltoihin heinäkuussa 1938, ja hän opetti New Yorkissa New School for Social Research -yliopistossa; hän palasi Itävaltaan vuonna 1947.


title: Merirosvo Morgan

text: Merirosvo Morgan (, ) on vuonna 1960 valmistunut italialais-ranskalainen seikkailuelokuva. Sen ovat ohjanneet André de Toth ja Primo Zeglio. Merirosvogenreen kuuluvan elokuvan pääosaa esittää yhdysvaltalainen kehonrakentaja Steve Reeves.


title: Merirosvo Morgan

text: Elokuvan päähenkilö on bukanieeri Henry Morgan, joka ryösteli espanjalaisten laivoja Karibianmerellä 1670-luvun alussa. Espanjalaisten vangitsema Morgan rakastuu kuvernöörin tyttäreen Dona Ineziin, kaappaa laivan ja purjehtii Tortugaan. Siellä hän pelastaa Inezin kaksintaistelussa merirosvopäällikkö L’Ollonaisia vastaan. Morgan tekee sopimuksen brittien kanssa taistelusta espanjalaisia vastaan, valloittaa Panaman ja voittaa lopulta Inezin rakkauden.


title: Merirosvo Morgan

text: Hollywood-ohjaaja André de Tothin "Merirosvo Morgan" on tyypillinen halvalla ja huolimattomasti tehty italialaistuotanto, mutta samalla melko toimiva seikkailuelokuva. Päähenkilö kapteeni Morgan on muutettu romantisoiduksi ja puhdashenkiseksi sankariksi. Elokuvan kohokohtia ovat Filippo Sanjustin näyttävä puvustus sekä Morganin ja L’Olonnaisin miekkataistelu Tortugan hiekkarannalla. Steve Reeves paljastaa lihaksikkaan yläruumiinsa ja kuubalainen seksipommi Chelo Alonso esittää eksoottisen voodootanssin.


title: Archibald Warden

text: Archibald Adam Warden (11. toukokuuta 1869 Edinburgh – 7. lokakuuta 1943) oli brittiläinen tennispelaaja ja olympiamitalisti.


title: Archibald Warden

text: Warden osallistui Pariisin olympialaisissa 1900 kaksin- ja nelinpeliin sekä sekanelinpeliin. Hän hävisi kaksinpelissä ensimmäisen ottelunsa, ja samoin kävi myös nelinpelissä, jossa Wardenin parina oli Charles Sands. Hän voitti kisojen sekanelinpelissä pronssia böömiläisen Hedwiga Rosenbaumován kanssa.


title: Carl Fredrik Ehrensvärd

text: Carl Fredrik Ehrensvärd, myöhemmin Gyllenbourg (1767–1815) oli valtiollinen seikkailija ja kirjailija.


title: Carl Fredrik Ehrensvärd

text: Hänen velipuolensa isän Carl Ehrensvärdin ensimmäisestä avioliitosta oli Gustaf Johan Ehrensvärd.


title: Tuikeilmaisin

text: Tuikeilmaisin on hiukkasilmaisin, jolla havainnoidaan korkeaenergiaista säteilyä. Ilmaisimen toiminta perustuu siihen, että säteilyn energia muunnetaan valovälähdykseksi, josta saadaan valomonistimella havaittava jännitepulssi.


title: Tuikeilmaisin

text: Tuikeilmaisin koostuu tuikeaineesta, valomonistinputkesta ja laskurielektroniikasta. Tuikeaineen ja valomonistinputken on oltava suojattuna ulkopuoliselta valolta. Tuikeaine voi olla kaasumaista, nestemäistä tai kiinteää ainetta. Valomonistinputkessa on fotokatodi ja useita dynodeita.


title: Tuikeilmaisin

text: Tuikeaineeseen saapunut säteilyhiukkanen virittää tuikeaineen atomeita, eli nostaa niiden elektronin ylemmille energiatiloille. Elektronin laskeutuessa jälleen alemmalle energiatilalle atomista emittoituu fotoni, jonka taajuus vastaa näkyvän valon tai ultraviolettisäteilyn taajuutta. Tuikeaineesta saapunut fotoni osuu valomonistinputken fotokatodille aiheuttaen valosähköisen ilmiön ja irrottaen tästä elektronin. Elektronin osuessa dynodille se moninkertaistuu, jonka jälkeen elektronirypäs jatkaa matkaansa dynodilta dynodille elektronimäärän kasvaessa. Elektroniryppään aiheuttama pulssi saapuu elektroniikalle aiheuttaen jännitepulssin.


title: Tuikeilmaisin

text: Verrattuna kaasutäytteisiin ilmaisimiin tuikeilmaisimen vahvuus on nopea aikatarkkuus. Tuikeilmaisin kykenee erottamaan kaksi peräkkäistä hiukkasta noin 1–5 mikrosekunnin aikavälillä. Lisäksi signaalipulssi on verrannollinen alkuperäisen säteilyhiukkasen energialle.


title: Kersantin kunnia

text: Kersantin kunnia on vuonna 1997 julkaistu Veli-Matti Saikkosen ohjaama tv-elokuva. Elokuva esitettiin ensimmäisen kerran Ylen Kotikatsomossa joulukuussa 1997.


title: Kersantin kunnia

text: Itärajan läheisyydessä sijatsevalle kansakoululle majoitetaan kersantti Korhosen johtaja ryhmä nuoria sotilaita. Ryhmän tehtävänä on tarkkailla Neuvostoliiton puolella tapahtuvaa liikehdintää.


title: Kersantin kunnia

text: Kansakoululla asuu sotilaiden lisäksi kaksi naista, koulun keittäjätär ja opettaja. Kateus, intohimo ja rakkaus roihahtavat liekkeihin miesjoukon kilpaillessa naisten suosiosta.


title: Kersantin kunnia

text: Koulu on tarkoitus räjäyttää, jos vihollinen pyrkii läpi. Kersantti Korhonen pitää kunniastaan kiinni ja päättää toteuttaa annetun tehtävän.


title: Mark Ingram, Jr.

text: Mark Ingram, Jr. (s. 21. joulukuuta 1989, Hackensack, New Jersey) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän pelaa tällä hetkellä NFL-liigan New Orleans Saintsissa.


title: Mark Ingram, Jr.

text: Alabaman yliopiston joukkuessa yliopistojalkapalloa pelannut Ingram on vuoden 2009 Heisman Trophy -voittaja.


title: Kaatis

text: Kaatis on Yle TV2:lla vuonna 1988 esitetty suomalainen draamasarja. Televisiosarjan käsikirjoitti ja ohjasi Pekka Lepikkö. Sarja esitettiin ensimmäistä kertaa helmi-maaliskuussa 1988, ja se on jatkoa Lepikön Tarkkis-sarjalle. Kaatis on saatavilla Yle Tallennemyynnin kirjastotallenteena.


title: Kaatis

text: Sarja kertoo Villen ja Tommin kesälomasta, jota he viettävät kaatopaikalla. Kaverusten matka suuntautuu kesätöihin, naisiin ja lopulta Toijalaan.


title: Tykkimies Kauppalan viimeiset vaiheet

text: Tykkimies Kauppalan viimeiset vaiheet on vuonna 1977 julkaistu Veli-Matti Saikkosen ohjaama tv-elokuva.


title: Tykkimies Kauppalan viimeiset vaiheet

text: Kun Kauppala astuu armeijan harmaisiin, on miehen hurja maine jokaisen tiedossa. Tykistöpatterin kapiaiset päättävät ottaa kuitenkin mieheltä luonnon pois.


title: Tykkimies Kauppalan viimeiset vaiheet

text: Aluksi Kauppala koittaa sopeutua järjestykseen ja kuriin. Mielivaltainen simputus johtaa hetkessä kuitenkin siihen, että Kauppala lyö koko homman ranttaliksi. Säännöt ja määräykset eivät ole häntä varten.


title: Tykkimies Kauppalan viimeiset vaiheet

text: Kun muuta keinoa ei armeijan kapiaisilla ole, turvautuvat he koko patterin simputukseen. Tämä johtaa taas siihen, että koko joukkueen sisäiset suhteet joutuvat koetukselle.


title: Kamal Haasan

text: Kamal Haasan (s. 7. marraskuuta 1954) on intialainen elokuvanäyttelijä, käsikirjoittaja, tuottaja sekä ohjaaja. Haasan on palkittu muun muassa neljällä National Film Awards -palkinnolla, kahdella Filmfare Awards -palkinnolla ja 17 Filmfare Awards South -palkinnolla.


title: Kamal Haasan

text: Haasanin läpimurtoelokuva pääosanäyttelijänä oli vuoden 1975 draamaelokuva "Apoorva Raagangal", joka valittiin vuoden parhaaksi tamilinkieliseksi elokuvaksi. Vuonna 2005 Time-lehti valitsi sadan kaikkien aikojen parhaan elokuvan joukkoon Haasanin vuonna 1987 ilmestyneen mafiaelokuvan "Nayakan". Tamil Nadun osavaltion hallitus myönsi Haasanille vuoden 2008 parhaan näyttelijän elokuvapalkinnon katastrofielokuvasta "Dasavathaaram", jossa hän esitti kymmentä eri roolia. Vuonna 2013 ilmestynyt vakoojatrilleri "Vishwaroopam", jossa Haasan toimi sekä ohjaajana että näyttelijänä, onnistui ensimmäisenä tamilinkielisenä elokuvana ylittämään 2 miljardin rupian tuoton huolimatta muslimijärjestöjen sille hankkimasta väliaikaisesta esityskiellosta Tamil Nadussa ja joillain muilla alueilla.


title: Kamal Haasan

text: Tammikuussa 2014 Intian hallitus myönsi Haasanille Padma Bhushan -palkinnon.


title: PDVSA

text: Petróleos de Venezuela, S.A. (PDVSA) on venezuelalainen, valtion omistama öljy- ja kaasuyhtiö. Se on maailman viidenneksi suurimman öljyntuottajavaltion ylivoimaisesti suurin yritys, ja omistaa monopoliaseman valtion sisältä löytyviin energiaresursseihin.


title: PDVSA

text: PDVSA on saanut maailmanlaajuista näkyvyyttä myös venezuelalaisen F1-kuljettaja Pastor Maldonadon ja Lotus-tallin tukijana. Yhtiö on aiemmin tukenut myös Williams-tallia.


title: Gustaf Johan Ehrensvärd

text: Gustaf Johan Ehrensvärd (1746–1803) oli Kustaa III:n kamariherra tämän ollessa kruununprinssi ja oli lähettiläänä Alankomaissa ja Berliinissä. Hän oli vuosina 1772–1776 Kustaa III:n perustaman Kuninkaallisen teatterin ensimmäinen johtaja.


title: Gustaf Johan Ehrensvärd

text: Ehrensvärd teki muistiinpanoja ja piti päiväkirjaa, ja näistä kirjoituksista on saatu valaistusta Kustaa III:n aikaan. Kirjoitukset on julkaistu 1877–1878.


title: Gustaf Johan Ehrensvärd

text: Hänen velipuolensä isän Carl Ehrensvärdin toisesta avioliitosta oli Carl Fredrik Ehrensvärd.


title: Jukka Loikala

text: Jukka ”Luigi Zavaletto” Loikala (s. 1960 Kouvola) on suomalainen muusikko. Hänet tunnetaan parhaiten Peer Güntin alkuvuosien basistina ja silloisena ”managerina”. Loikala oli mukana järjestämässä ja soittamassa Johannakustannuksen tuottamalla singlellä ”Woman on the radio/Driving like a mad”, joka oli yhtyeen ensimmäinen levytyssopimus. Loikala on sittemmin soitellut useissa kokeiluissa ja 27 vuoden tauon jälkeen muun muassa Jalo Walamies -bändissä.


title: Carl Johan Ehrnrooth

text: Carl Johan Casimir Ehrnrooth (17. kesäkuuta 1898 Helsinki – 5. elokuuta 1967 Nastola) oli suomalainen juristi ja liikemies, joka toimi monien yritysten hallitusten puheenjohtajana. Hän oli Ehrnroothien suvun mahtimies.


title: Carl Johan Ehrnrooth

text: Carl Johan Ehrnrooth oli vuorineuvos Georg Ehrnroothin poika. Ehrnrooth kirjoitti ylioppilaaksi 1915, suoritti oikeustutkinnon 1921 ja sai varatuomarin arvon 1924. Hän työskenteli asianajajana lakitoimisto Dittmar & Indreniuksella vuosina 1924–1945. Ehrnrooth kuului vuodesta 1936 Kymin Oy:n hallitukseen ja oli vuodesta 1945 sen puheenjohtaja. Hän oli myös Lohjan Kalkkitehdas Oy:n hallituksen puheenjohtaja vuodesta 1944, J. W. Enqvist Oy:n vuodesta 1938 ja Oy Mahoganyn vuodesta 1947. Hän kuului myös Strömbergin, Aeron, Finnish Chemicalsin, Suomen Shellin, Sasekan ja Teollisuuden Auto- ja vastuuvakuutusyhtiön hallituksiin. Lisäksi hän oli vuodesta 1952 Keskinäisen vakuutusyhtiö Teollisuus-Tapaturman hallintoneuvoston puheenjohtaja sekä Suomen Merivakuutuksen ja vuodesta 1949 Pohjoismaiden yhdyspankin hallintoneuvostojen jäsen. Ehrnrooth omisti Seestan kartanon, jossa myös kuoli.


title: Carl Johan Ehrnrooth

text: Järjestöpuolella Ehrnrooth kuului Suomen Työnantajain Keskusliiton ja Suomen Puunjalostusteollisuuden Työnantajaliiton hallintoneuvostoihin sekä Suomen Ilmailuliiton hallitukseen.


title: Carl Johan Ehrnrooth

text: Hänen poikansa oli kansanedustaja ja oikeistopoliitikko Georg C. Ehrnrooth.


title: Kuntakoodi

text: Kuntakoodi () on Ruotsissa kunnille annettava nelinumeroinen tunnuskoodi. Koodin kaksi ensimmäistä numeroa ilmoittavat missä läänissä kunta sijaitsee. Jälkimmäiset kaksi numeroa puolestaan yksilöivät kunnat läänien sisällä.


title: Kuntakoodi

text:
Kuntakoodit luotiin vuoden 1952 kuntauudistuksen yhteydessä, jolloin Ruotsissa oli maalaiskuntia, kauppaloita ja kaupunkeja. Kuntakoodista pystyi näkemään kuntamuodon:
Läänin pääkaupungin kuntakoodin kaksi viimeistä numeroa olivat 80.


title: Kuntakoodi

text: Vuoden 1971 kuntauudistuksen myötä Ruotsissa siirryttiin yhtenäiseen kuntamuotoon. Tuolloin muodostetut kunnat saivat kuntakoodin yleensä siltä maalaiskunnalta, kauppalalta tai kaupungilta, joka antoi nimensä uudelle kunnalle.


title: Kuntakoodi

text: Kuntakoodeja on muokattu Skånen läänin ja Länsi-Götanmaan läänin muodostamisen yhteydessä.


title: Palloliiton Maakuntasarjan kausi 1948

text: Palloliiton Maakuntasarja 1948 oli Suomen kolmanneksi korkein sarjataso jalkapallossa kaudella 1948. Kaksi ylintä sarjatasoa oli yhdistetty Työväen Urheiluliiton kanssa, mutta Maakuntasarja pysyi edelleen Palloliiton sisäisenä sarjana. TUL:n puolella vastaava sarjataso oli ns. Liittosarja. Liitot järjestivät sarjojen parhaille joukkueille yhteiset karsinnat pääsystä Suomensarjaan kaudelle 1949. Kaikki nousijat tulivat Palloliiton riveistä.


title: Palloliiton Maakuntasarjan kausi 1948

text: Kausi oli eräänlainen ylimenokausi, kun edellinen kausi 1947-1948 oli pelattu syys-kevät kierroksina ja seuraava alkoi keväällä 1949, jolloin siirryttiin kevät-syys sarjajärjestelmään.


title: Palloliiton Maakuntasarjan kausi 1948

text: Luovutusvoitto Ilvekselle.


title: Palloliiton Maakuntasarjan kausi 1948

text: TUL:n puolelta ei yhtään joukkuetta noussut Suomensarjaan, mutta sieltä putosi peräti kolmetoista kaikkiaan kuudestatoista TUL:n joukkueesta. TUL perusti uuden sarjatason - Suursarjan - johon pääsivät Suomensarjasta pudonneiden joukkueiden lisäksi Liittosarjan parhaat joukkueet. Liittosarja jäi TUL:n toiseksi sisäiseksi sarjatasoksi.


title: Palloliiton Maakuntasarjan kausi 1948

text: Maakuntasarjan karsintoihin osallistui kaikkiaan 46 joukkuetta, joista kahdeksalle aukesi paikka Maakuntasarjaan 1949. Alkuerissä pudotettiin 14 ja 1. kierroksella 16 joukkuetta.


title: Pentti Perttuli

text: Pentti Olavi Perttuli (13. maaliskuuta 1916 Hausjärvi – 23. toukokuuta 2017 Laitila) oli suomalainen maanviljelysneuvos ja talvisodan ja jatkosodan veteraani.


title: Pentti Perttuli

text: Pentti Perttuli syntyi 13. maaliskuuta 1916 agrologi Veli Perttulin (1889–1976) perheeseen. Pentti omaksui kodissaan isänmaallisen hengen. Oppikoulunsa hän kävi Porvoon yhteislyseossa, mutta hän muutti vanhempiensa mukana ylioppilaskirjoitusten jälkeen Helsinkiin. Hän liittyi suojeluskuntaan jo koululaisena Porvoossa. Käytyään armeijan Lappeenrannassa Hämeen ratsurykmentissä hän liittyi Helsingin upseerisuojeluskuntaan. Maanpuolustustyön lisäksi Perttuli jatkoi opintojaan Helsingin yliopistossa ja valmistui sekä maatalous- ja metsätieteidenkandidaatiksi että agronomiksi vuonna 1943. Maatalous- ja metsätieteiden maisteri hänestä tuli 1961.


title: Pentti Perttuli

text: Perttuli osallistui reservin upseerina talvi- ja jatkosotaan. Talvisodassa Perttuli taisteli viivytystaisteluissa Karjalankannaksella ja mottitaisteluissa Laatokan pohjoispuolella. Jatkosodassa hän palveli eversti, myöhemmin kenraalimajuri Erkki Raappanan johtamassa 14. divisioonassa, joka keskitettiin sodan alussa Lieksan–Kuhmon alueelle. Repolan valtaus heinäkuussa 1941 oli Rukajärven tielle johtavan hyökkäyksen ensimmäisiä tärkeitä tapahtumia. Rukajärven tie oli Repolan kylän pohjoisen kautta kulkenut päätie, joka oli keskeinen reitti itään. Kahden kuukauden taisteluiden loputtua Rukajärvi vallattiin 11. syyskuuta. Perttuli suoritti jatkosodan alussa kiuruveteläisten miestensä kanssa tiedusteluretken polkupyörillä Lieksajärven ympäri. Retki alkoi 8. ja päättyi 11. heinäkuuta ja sen tuloksena Perttulin johtamat kaksi joukkuetta olivat ottaneet haltuun suuren ja tärkeän erämaakaistan, minkä tiedon turvin saattoi divisioona jatkaa matkaansa.


title: Pentti Perttuli

text: Perttulin johtajan taitoja arvostettiin myöhemminkin jatkosodassa. Hänet määrättiin johtamaan kärkipartiota tammikuussa 1942 majuri Arnold Majewskin johtamalla partioretkellä vihollisen selustaan Muurmannin radalle. Partioretken vahvuus oli kokonaisuudessaan noin 1 924 miestä ja 268 hevosta. Perttulin johtama kärkipartio yöpyi kovassa pakkasessa taivasalla ilman lämmintä ruokaa ja hiihti reilun viikon aikana noin 300 kilometriä.


title: Pentti Perttuli

text: Perttulin kirjalliset kyvyt pantiin merkille jo sota-aikana, ja hänet määrättiin edustamaan Rajajääkäripataljoona 6:tta divisioonan yhteisiä asioita käsittelevissä tilaisuuksissa. Hänet nimitettiin Rukajärven rintaman merkkitoimikunnan jäseneksi Rukajärven valtauksen vuosipäivänä 11. syyskuuta 1942. Perttuli toimi komppanian varapäällikkönä ja päällikkönä kotiuttamiseensa saakka jatkosodan loputtua. Hänet ylennettiin reservissä majuriksi vuonna 1966.


title: Pentti Perttuli

text: Sotien jälkeen Perttuli aloitti siviilissä työuransa maatalousministeriön asutusasiainosaston piiritarkastajana, josta tehtävästä hän siirtyi Hämeen–Satakunnan maanviljelysseuran maanviljelys- ja tuotantokonsulentiksi. Perttuli työskenteli lyhyen aikaa Työtehoseuran tutkimusagronomina, kunnes tuli hänestä vuonna 1946 perustetun Turengin Sokeritehdas Oy:n viljelypäällikkö. Perttuli työskenteli siitä lähtien sokeriteollisuuden palveluksessa. Hän suunnitteli viljelypäällikkönä tehtaan raaka-ainehankinnan edellyttämän juurikkaanviljelyn. Perttulista tuli vuonna 1951 Länsi-Suomen Sokeritehdas Oy:n, sittemmin Lännen Tehtaat Oy:n ensimmäinen toimitusjohtaja., Yhtiöstä kehittyi Perttulin johdossa monipuolinen teollisuuslaitos.


title: Pentti Perttuli

text: Perttuli tunnettiin johtajana, joka osasi antaa alaisilleen tunnustusta. Lännen Tehtaiden työntekijät saivat tuntea hyvää kohtelua esimieheltään, joka muun muassa ajoi kokonaisen satojen hehtaarien tilan kaavoittamista työntekijöidensä asuintonteiksi. Asuintontit myytiin heille omakustannushintaan, ja tehdas avusti työntekijöitään muun muassa asuntojen suunnittelussa.


title: Pentti Perttuli

text: Perttuli kirjoitti sokerijuurikkaan tuotantoon liittyviä teoksia ja muita julkaisuja sekä laajoja artikkeleita eri aikakauslehtiin, joista Kansa taisteli -lehdessä vuonna 1980 julkaistu neliosainen kirjoitussarja "Elämää Rukajärven kenttävartiossa" oli laajin. Maatalouden alalla pitkän päivätyön tehnyt isä Veli kirjoitti monipuolisesti erilaisia kirjallisia töitä, joihin kuuluivat laajat historiikit Varsinais-Suomen osuuskassaliikkeestä ja Lohjan Osuuskassasta. Lopetettuaan oman tilan viljelyn 1930-luvun alkupuolella hän toimi muun muassa Pellervo-seuran konsulenttina sekä sotien jälkeen maatalousministeriön maalunastuslautakuntien agronomijäsenenä.


title: Pentti Perttuli

text: Eläkepäiviään hän vietti Sammatissa.


title: Star Trek Into Darkness

text: Star Trek Into Darkness on vuonna 2013 ensi-iltansa saanut J. J. Abramsin ohjaama 3D-elokuva. Se on "Star Trek" -saagan 12. elokuva. Elokuvan englanninkielinen nimi on sanaleikki, sen suora käännös on ”Tähtimatka pimeyteen”.


title: Star Trek Into Darkness

text: "Enterprisen" tutkiessa primitiivistä planeettaa Kirk miehistöineen rikkoo Ensimmäistä sääntöä olla missään tekemisissä primitiivisten asukkaiden kanssa. Kirk alennetaan ja amiraali Pike ottaa "Enterprisen" jälleen hallintaansa, Kirk sen förstinä.


title: Star Trek Into Darkness

text: Salaisen Osasto 31:n terrori-iskun jälkeen Pike ja Kirk osallistuvat tapaamiseen, jossa keskustellaan iskun alkuunpanijan, Liiton agentin John Harrisonin etsinnästä. Tämä kuitenkin iskee kokoukseen ilma-aluksella ja pakenee siirtimellä Klingonien kotimaailmaan Kronokseen surmattuaan useita, myös Piken. Kirk palautetaan "Enterprisen" kapteeniksi ja hän saa tehtäväkseen etsiä ja tuhota Harrisonin käyttäen uusia fotonitorpedoja, joita lastataan alukseen 72.


title: Star Trek Into Darkness

text: Montgomery Scott eroaa palveluksesta protestiksi, ettei saa tarkastaa torpedoja ensin. Spock, Leonard McCoy ja Uhura saavat vakuutettua Kirkin, että Harrisonin vangitseminen olisi parempi vaihtoehto.


title: Star Trek Into Darkness

text: Kronokseen saavuttuaan Kirk, Spock ja Uhura lähtevät vangitsemaan Harrisonia, mutta klingonipartio pysäyttää heidät. Harrison surmaa klingonit melkein yksinään ja antautuu Kirkille kuultuaan häneen suunnattujen torpedojen lukumäärän. Harrison paljastaa todellisen nimensä "Khan", geneettisesti muutettu superihminen, joka herätettiin kryokapselista 300 vuoden unen jälkeen. Amiraali Marcus sai hänet suunnittelemaan aseita Liiton ja Klingonien välille syttyvää sotaa varten. Torpedoiden havaitaan sisältävänkin Khanin miehistön kryosäiliöissä.


title: Star Trek Into Darkness

text: "Enterprisen" poimumoottorien rikkoutumisen takia alus on liikuntakyvytön kun tunnusmerkitön Liiton sota-alus USS "Vengeance" saapuu amiraali Marcuksen ohjaamana paikalle. Takaa-ajossa alukset matkaavat Maan läheisyyteen. "Vengeance" aikoo tuhota "Enterprisen". Kyydissä ollut Scotty saa sabotoitua aluksen voimanlähteen joksikin aikaa.


title: Star Trek Into Darkness

text: Siirtimien toimimattomuuden takia Kirk ja Khan tekevät avaruuspuvuissa lennon aluksesta toiseen. "Vengeancella" Khan surmaa Marcuksen ja ottaa aluksen hallintaansa. Hän sopii Spockin kanssa vankien vaihdosta ja vaihtaa Kirkin ja muut 72:een torpedoon aikoen sitten tuhota "Enterprisen". Spock saa tietää alkuperäiseltä Spockilta (Leonard Nimoy) että hänen aikalinjansa oli tyranni, häneen ei voinut luottaa ja että hänet voitettiin lopulta "suurin kustannuksin". Spock luovuttaa torpedot, mutta vasta poistettuaan kryosäiliöt ja aseistettuaan ne. Torpedot räjähtävät rampauttaen "Vengeancen" ja molemmat vaurioituneet alukset syöksyvät Maata kohti. Poimumoottorin ollessa vioittunut, "Enterprise" ei voi korjata kurssiaan. Kirk päättää mennä radioaktiiviseen kammioon ja saa moottorin toimimaan. Kirk saa kuolemaan johtavan säteilyannoksen.


title: Star Trek Into Darkness

text: Khan rysähtää aluksellaan San Franciscoon, missä Spock siirtyy takaa-ajoon. McCoyn koe Tribblellä paljastaa Khanin veren sisältävän regeneraation aikaansaavaa ainetta, minkä takia Khania ei saanut surmata, jonka takia Uhura lähtee estämään surmaa tainnuttimella.


title: Star Trek Into Darkness

text: Vuotta myöhemmin Khan on palautettu kryosäiliöön miehistönsä seuraksi ja uudelleenrakennettu "Enterprise" lähtee viisivuotiselle tutkimusmatkalle.


title: Star Trek Into Darkness

text: Elokuvan kuvaukset alkoivat tammikuussa ja päättyivät toukokuussa 2012. Elokuva on kuvattu IMAX-kameroilla ja muutettu jälkituotannossa kolmiulotteiseksi.


title: Optimaalinen eräkoko

text:
Optimaalinen eräkoko eli optimaalinen tilauskoko (EOQ-malli, ) on tilausmäärä, joka minimoi varastointikustannuksia ja tilauskustannuksia.
Optimaalinen eräkoko voidaan laskea ns. Wilsonin kaavalla:
formula_1 , jossa


title: Stollen

text: Stollen (saksaksi myös Stolle) on saksalainen, muodoltaan pullapitkoa muistuttava leivonnainen, joka valmistetaan rasvaisesta ja makeasta hiivataikinasta. Stollen on saanut nimensä ilmeisesti painonsa ja ulkonäkönsä perusteella muinaisyläsaksan sanasta stollo, joka tarkoittaa tolppaa tai pylvästä.Stollenin keskeisiä valmistusaineita ovat rasva ja kuivatut hedelmät (usein sulttaanirusinat) tai muut täytteet, kuten marsipaani tai unikonsiemenet. Stolleneita valmistetaan Saksassa ympäri vuoden. Adventin ja joulun aikaan, jolloin stolleneita perinteisesti syödään eniten, niitä kutsutaan nimillä Christstollen (Kristus-stollen) tai Weihnachtsstollen (joulustollen). Eri nimisten stolleneiden resepteissä ei kuitenkaan yleensä ole eroa.


title: Stollen

text: Piispa Heinrich I von Grünbergin asettamassa peruskirjassa leipurikillalle on ensimmäinen maininta stollenista joululeivonnaisena. Alun perin latinaksi kirjoitettu asiakirja on kadonnut, ja ainut oletettavasti 1500-luvulta peräisin käännös on saksaksi. Siinä velvoitetaan Naumburgin leipurit normaalien verojen lisäksi myös luontaissuoritukseen, jokaisen heistä tuli jouluisin antaa kaksi pitkää stollen-leivonnaista yhteisölleen.


title: Stollen

text: Puolesta vakasta vehnää saatiin kaksi pitkonnäköistä vehnäleipää, tarkempaa reseptiä taikka kuvausta ei löydy asiakirjasta. 1300-luvulla tämä oli ylellinen jouluruoka, nykyiselläkin mittapuulla se oli kelvollinen leivonnainen, mutta kuitenkin melko pelkistetty leivonnainen, joilla on vähän yhtäläisyyttä nykyisen stollenin kanssa.


title: Stollen

text: Nykyajan stollenia lähimpänä oleva todiste on 26.6.1730 suurin kustannuksin  leivottu leivonnainen, joka jaettiin August II Väkevän joukkojen esittelyn yhteydessä saksilaisille joukoille Zeithainissa. Joitakin metrejä pitkä leivonnainen (lähteiden mukaan 13 kyynärän pituinen tai pidempi) kuvailtiin senaikaisten kirjurien mukaan voistolleniksi tai pullapitkoksi. Taikinassa piti olla 18 scheffeliä (1900 litraa) jauhoja, 4920 kananmunaa, 3 tonnia maitoa, tonni hiivaa ja tonni voita ‒ sokeria, rusinoita, manteleita ja mausteita ei ole mainittu. Nykyisten mittojen mukaan leivonnaisessa ei olisi tarpeeksi aineksia stolleniin, mutta ennätysleivonnaista ei voikaan nähdä esimerkkinä sen ajan leipomistavoista.


title: Stollen

text: Perinteisiä stolleneita ovat saksalaisen elintarvikekirjan (Deutsches Lebensmittelbuch) mukaan rusinastollenit, jotka sisältävät 100 osaa vilja- ja jauhotuotteita kohden 30 osaa voita, margariinia tai muuta maitorasvaa, sekä 60 osaa erilaisia rusinoita, sukaatteja ja sokeroituja appelsiininkuoripaloja.


title: Stollen

text:
Perinteisen rusinastollenin lisäksi tunnetaan kuusi muuta muunnelmaa, joille on osittain omat vaatimuksensa. Perusvaatimuksena kuitenkin on, että rasvaa on 30 osaa.
Dresdniläinen stollen on erityisen täyteläinen rusina-voistollen. Vuonna 2010 Dresdner Stollen, Dresdner Christstollen ja Dresdner Weihnachtstollen saivat Saksan pyynnöstä EU:n nimisuojan mukaisen suojatun maantieteellisen merkinnän. Sen mukaan nimityksiä saa käyttää vain Dresdenin alueella valmistetuista stolleneista. Dresdenin kaupungin lisäksi alueeseen kuuluvat Moritzburg, Radebeul, Arnsdorf, Ottendorf-Okrilla, Radeburg, Coswig, Pirna, Wachau, Freital, Radeberg, Weinböhla ja Heidenau. Tuoteohjeiden mukaan dresdeniläistä stollenia ei paisteta vuoassa, ja sen tulee sisältää 100 osaa jauhoja, vähintään 50 osaa voita, 65 osaa sulttaanirusinoita, 20 osaa sukaatteja tai sokeroituja appelsiininkuorta, tai molempia, ja 15 osaa mantelia. Margariinin, keinotekoisten säilöntäaineiden ja aromien käyttö ei ole sallittua. Lisäksi tuotepakkauksen ulkonäölle on olemassa tarkat vaatimukset.


title: Stollen

text: Myös Saksan patentti- ja tuotemerkkivirasto on rekisteröinyt kolmen dresdeniläisen stollenin nimitykset yhteisömerkiksi.. Merkin ja merkin säädösten haltija on "Schutzverband Dresdner Stollen" -yhdistys, jossa on jäseninä yli 130 stollen-valmistajaa Dresdenistä ja sen lähialueilta. Yhdistys valvoo, että nimityksiä käytetään vain kyseisellä alueella tuotetuista ja annetut vaatimukset täyttävistä stolleneista. Lisäksi yhdistys edistää stollenien markkinointia monin tavoin, kuten valitsemalla vuosittain Stollen-neidon sekä testaamalla aina ennen joulusesongin alkua kaikkien yhdistyksen jäsenyritysten tuotokset (Stollenprüfung). Myös yleisö pääsee seuraamaan yhtenä testipäivänä alueen leipureista ja kondiittoreista koostuvan raadin päätöksentekoa. Suurin dresdeniläisten stolleneiden valmistaja on Dr. Quendt -yritys, joka valmistaa vuosittain 1,7 miljoonaa stollenia.


title: Ars Technica

text: Ars Technica (latinaa: 'Tekninen taide') on englanninkielinen, teknologiauutisiin ja -tietoon keskittynyt verkkosivusto, jonka perustivat 1998 Ken Fisher ja Jon Stokes. Se julkaisee uutisia, arvosteluja ja oppaita eri aihepiireistä, kuten tietokonelaitteistoista ja -ohjelmista, tieteestä, teknologiapolitiikasta ja vidopeleistä. Ars Technica on tunnettu pitkistä artikkeleista, jotka käsittelevät valittua aihetta yksityiskohtaisesti. Useat kirjoittajista ovat jatko-opiskelijoita ja jotkut työskentelevät tutkijoina. Artikkelit ovat usein kantaa ottavia, toisin kuin lehtikirjoituksilla on tapana.


title: Ars Technica

text: Ars Technica oli yksityisessä omistuksessa toukokuuhun 2008, jolloin se myytiin Condé Nast Publicationsin online-toiminnasta vastaavalle Condé Nast Digitalille. Condé Nast maksoi Ars Technicasta ja kahdesta muusta sivustosta yhteensä 25 miljoonaa dollaria ja liitti sen osaksi Wired Digital -ryhmäänsä, johon kuuluu muun muassa Wired News ja aiemmin Reddit.


title: Ars Technica

text: Suurin osa sivuston kirjoittajista kirjoittaa kotoaan käsin ja merkittävä osa työskentelee Chicagossa ja San Francisco Bay:n alueella. Rahoitus on aina tullut ensisijaisesti online-mainoksista. 2009 Verkkosivu aiheutti kohun estämällä koemielessä sellaiset verkkokäyttäjät, jotka käyttivät mainosblokkereita, lukemasta sivustoa. Vuodesta 2001 Ars Techica on tarjonnut maksullista tilausversiota palvelustaan.


title: Ars Technica

text: Ken Fisher ja Jon Stokes perustivat Ars Technica LLC:n ja samannimisen verkkosivuston 1998. Tarkoitus oli julkaista hardware- ja software-aiheisia uutisia ja oppaita. Tavoitteena oli "the best multi-OS, PC hardware, and tech coverage possible while [..] having fun, being productive, and being as informative and as accurate as possible". "Ars Technica" on latinaa ja tarkoittaa "teknistä taidetta". Sivusto julkaisi uutisia, arvosteluja, oppaita ja muuta tietotekniikan harrastajia kiinnostavaa sisältöä. Kirjoittajat tulivat tuolloin ympäri Yhdysvaltoja; Fisher asui vanhempiensa luona Bostonissa, Stokes Chicagossa ja muut missä kukin.


title: Ars Technica

text: Toukokuussa 2008 Ars Technica myytiin Condé Nast Publicationsin online-toiminnasta vastaavalle Condé Nast Digitalille. Myynti oli osa CND:n yhteensä 25 miljoona dollaria maksanutta ostoa, jossa se hankki omistukseensa kolme erillistä verkkosivustoa: Ars Technican, Webmonkeyn, and HotWired:n. Ars Technica liitettiin osaksi Wired Digital -ryhmää, johon kuuluivat Wired News ja tuolloin myös Reddit. New York Timesin haastattelussa Fisher sanoi muittenkin yritysten olleen kiinnostuneita Ars Technicasta, mutta sivuston kirjoittajat päätyivät kauppaan CND:n kanssa koska tunsivat sen tarjoavan parhaat mahdollisuudet muuttaa heidän "harrastuksensa" liiketoiminnaksi. Fisher, Stokes ja kahdeksan muuta kirjoittajaa olivat tuolloin Condé Nastin palkkalistoilla, Fisherin toimiessa päätoimittajana. Condé Nastin marraskuussa 2008 suorittamat ulkoasumuutokset vaikuttivat yhtiön omistamiin verkkosivuihin yleisesti, mukaan luetuna Ars Technica.


title: Ars Technica

text: Sivuston käsittelemät aiheet ovat yleisesti ottaen pysyneet samana alusta lähtien. Ne on jaoteltu neljään ryhmään: uutiset, oppaat, arvostelut ja pidemmät artikkelit. Ars Technica isännöi myös vapaata OpenForum -keskustelufoorumia.


title: Glass House

text: Glass House tai Glasshouse voi viitata ainakin seuraaviin asioihin:


title: Jekaterina Kovalevskaja

text: Jekaterina Valentinovna Kovalevskaja (; s. 17. huhtikuuta 1974, Rostov-on-Don) on venäläinen shakin kansainvälinen mestari ja naisten suurmestari. Hän eteni Elistassa 2004 pelatussa naisten maailmanmestaruusturnauksessa finaaliin, mutta hävisi sen bulgarialaiselle Antoaneta Stefanovalle.


title: Johnny Baldwin

text: Johnny Baldwin (30. maaliskuuta 1922 Fresno, Kalifornia – 19. toukokuuta 2000 Sonora, Kalifornia) oli yhdysvaltalainen autourheilija. Hän osallistui vuoden 1956 Indianapolis 500 -kilpailuun, mutta karsiutui eikä päässyt starttaamaan kilpailuun. Baldwin oli aiemmin saavuttanut menestystä Midget Cars -sarjoissa.


title: Ruan Lufei

text: Ruan Lufei (s. 2. lokakuuta 1987) on kiinalainen shakin naisten suurmestari. Hän eteni Antakyassa 2010 pelatussa naisten maailmanmestaruusturnauksessa finaaliin, mutta hävisi sen maannaiselleen Hou Yifanille.


title: Fulufjälletin kansallispuisto

text: Fulufjälletin kansallispuisto on Ruotsissa Taalainmaan läänissä sijaitseva kansallispuisto. Se sijaitsee Älvdalenin kunnassa lähellä Norjan rajaa. Vuonna 2002 perustettu kansallispuisto on 385 neliökilometrin laajuinen. Puistossa on Ruotsin korkein vesiputous: se on 93 metrin korkuinen, josta 70 metriä on vapaata pudotusta. Sieltä on myös löytynyt maailman vanhimmaksi arvioitu puu, 9500 vuotta vanha kuusi.


title: Astrup Fearnleyn nykytaiteen museo

text: Astrup Fearnleyn nykytaiteen museo on Oslossa toimiva 1993 avattu yksityinen nykytaiteen museo.


title: Astrup Fearnleyn nykytaiteen museo

text: Museo toimi aiemmin Dronningensgate 4:ssä, jossa sen toiminta päättyi 2011. Syyskuussa 2012 museo avautui Oslon Tjuvholmenissa Renzo Pianon suunnittelemassa uudessa rakennuksessa.


title: Garphyttanin kansallispuisto

text: Garphyttanin kansallispuisto on Ruotsissa Örebron läänissä sijaitseva kansallispuisto. Se sijaitsee Lekebergin kunnan alueella. Vuonna 1909 perustettu puisto on 111 hehtaarin kokoinen. Se on vanhaa viljelymaata, jossa on nykyään monipuolinen kukka- ja lintulajisto.


title: Alisa Galliamova

text: Alisa Galliamova (; s. 18. tammikuuta 1972) on venäläinen shakin kansainvälinen mestari ja naisten suurmestari. Alle 20-vuotiaiden tyttöjen maailmanmestari vuodelta 1988. Galliamova oli 1987 ehdokasfinaalin voittajana osallisena naisten maailmanmestaruusotteluista 1987–1999 käytyihin kiistoihin. Ehdokasfinaalin voittajan Galliamovan, edellisen 1996 MM-ottelun hävinneen Xie Junin, hallitsevan mestarin Zsuzsa Polgarin sekä Maailman shakkiliitto FIDE:n kiistojen lopputuloksena FIDE hylkäsi Polgarin ja Galliamova pelasi 1999 maailmanmestaruudesta Xietä vastaan, mutta hävisi ottelun 6,5–8,5.


title: Alisa Galliamova

text: Hän eteni uudestaan 2006 Jekaterinburgissa pelatussa naisten maailmanmestaruusturnauksessa finaaliin, mutta hävisi sen kiinalaiselle Xu Yuhualle.


title: Alisa Galliamova

text: Galliamova oli aiemmin naimisissa ukrainalaisen huippupelaajan Vasyl Ivantšukin kanssa.


title: Uittovuoren kalliomaalaus

text: Uittovuoren kalliomaalaus sijaitsee Keski-Suomessa Laukaassa Kynsiveden ja Leivonveden välisen Paanalansaaren luoteisosassa lähellä Hankasalmen rajaa ja Kaivannon kanavasta 900 m koilliseen. Saari on Lievestuoreelta noin 14 kilometriä pohjoiseen.


title: Uittovuoren kalliomaalaus

text: Maalauksen on ilmoittanut tutkijoille Pekka Pitkänen vuonna 1999 ja kuviot kävi tarkastamassa Timo Sepänmaa samana vuonna. Maalaus sijaitsee Uittovuoren länsiseinämässä noin 10-11 metriä veden pinnan yläpuolella olevalla kallioterassilla. Kuviot ovat pystykallion seinämässä 36×60 senttimetrin alalla. Kuviot on vaikeaa erottaa taustaväristään. Samalla terassilla on toisessakin kohdassa jäämiä punaväristä, jolle saattaa olla myös luonnollinen selitys.


title: Uittovuoren kalliomaalaus

text: Kalliossa syvät kuluneet pystyhalkeamat, joiden väissä maalauksen merkit ovat. Kyseessä on haalistunut kolmen kuvion maalaus, joka on tyyliltään poikkeuksellinen. Kolmen pystyviivan alla on pyörylä ja sen oikealla puolen erikoinen kuvio, joka on tulkittavissa sarvipäiseksi ihmishahmoksi. Ihmishahmon korkeus on 25 senttimetriä. Ihmisen jalat koskettavat kaarevina kantapäistään toisensa ja kädet ovat kaarevina kuin nyrkit lanteilla. Pää näkyy epäselvästi, mutta oikeanpuoleinen korva tai sarvi näkyy.


title: Uittovuoren kalliomaalaus

text: Seuraavat maalaukset ovat samalta alueelta tämän maalauksen kanssa:


title: Takkunen

text: Takkunen on seuraavien henkilöiden sukunimi:


title: Taponen

text: Taponen on seuraavien henkilöiden sukunimi:


title: Adolf Fredrik Rosendal

text: Adolf Fredrik Rosendal (2. marraskuuta 1821 Hämeenkyrö – 16. marraskuuta 1876 Hämeenkyrö) oli suomalainen yläalkeiskoulun rehtori ja valtiopäivämies.


title: Adolf Fredrik Rosendal

text: Rosendalin vanhemmat olivat Turun ja Porin läänin lääninkamreeri Adolf Georg Rosendal ja Maria Lovisa Avellan. Hän kävi Turun triviaalikoulua ja Turun lukiota päästen ylioppilaaksi 1840. Rosendal valmistui filosofian kandidaatiksi ja maisteriksi 1844. Hänet vihittiin papiksi 1870.


title: Adolf Fredrik Rosendal

text: Rosendal toimi Turun yläalkeiskoulun vt. apulaiskollegana vuodesta 1851 ja vt. konrehtorina vuodesta 1852. Hän oli sitten Turun lukion vt. apulaisena vuodesta 1852 ja vakinaisena apulaisena vuodesta 1853. Rosendal oli Tampereen yläalkeiskoulun rehtorina 1860–1876 ja Tampereen kansakoulujen tarkastajana 1872. Hän omisti Tuokkolan talon Hämeenkyrössä.


title: Adolf Fredrik Rosendal

text: Rosendal osallistui säätyvaltiopäiville 1872 Turun hiippakunnan opettajien valitsemana.


title: Adolf Fredrik Rosendal

text: Rosendal kirjoitti nimimerkillä "A. F. R." Kirjalliseen Kuukausilehteen. Hän kirjoitti myös suomenkielisen historian oppikirjan "Vanhan ajan historia, lyhyesti esitelty" (C. J. Wikberg, Helsinki 1864).


title: Adolf Fredrik Rosendal

text: Rosendal oli naimisissa vuodesta 1846 Eva Matilda Holmbergin kanssa. Heidän poikansa oli kansanedustaja, herännäisjohtaja, kirjailija, poliitikko ja opettaja Mauno Rosendal.


title: Tarvainen

text: Tarvainen on seuraavien henkilöiden sukunimi:


title: Tauriainen

text: Tauriainen on suomalainen sukunimi muun muassa seuraavilla henkilöillä:


title: Valasmonnit

text: Valasmonnit ("Cetopsidae") on monnikaloihin kuuluva heimo. Heimon lajeja tavataan makeista vesistä Etelä-Amerikasta.


title: Valasmonnit

text: Valasmonnien heimoon kuuluu lähteestä riippuen 5–7 sukua ja 23–41 lajia. Heimo jaetaan kahteen alaheimoon, jotak ovat "Cetopsinae" ja "Heliogeneinae". Ruumiinrakenteeltaan valasmonnilajit ovat pitkulaisia ja tukevahkoja. Suurimmat heimon kaloista kasvavat 26 cm:n mitatisiksi. Tyypillisiä piirteitä ovattylppä kuono ja kuonon 3 viiksisäieparia. Selkäevä on pieni ja sijaitsee "Cetopsinae"-alaheimon lajeilla selän etuosassa ja "Heliogeneinae"-alaheimon lajeilla hieman taaempana. Useimmilla valasmonneilla ei ole rasvaevää. Peräevä on suurehko ja pyrstöevä haarautunut. Valasmonnien iho on suomuton ja iho peittää osittain kalojen pienet silmät. Uimarakko on hyvin pieni ja sitä suojaa luinen kapseli.


title: Valasmonnit

text: Valasmonnilajeja tavataan Kolumbiasta Paraguayhun ulottuvalta vyöhykkeeltä. Ne sekä pienissä, nopeasti virtaavissa sademetsien puroissa että isommissa joissa. Valasmonnien ravintoa ovat vesihyönteiset ja suurimmat lajit saalistavat myös kaloja.


title: Oscar-gaala 2013

text: Oscar-gaala 2013 oli 85. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot parhaille vuoden 2012 elokuville. Gaala järjestettiin Dolby-teatterissa (entinen Kodak-teatteri) Los Angelesissa 24. helmikuuta 2013. Gaalan isännöi koomikko Seth MacFarlane.


title: Oscar-gaala 2013

text: Palkintoehdokkaat julkistiin 10. tammikuuta 2013, eli noin kaksi viikkoa aikaisemmin kuin aikaisempina vuosina on tehty. Syyksi Yhdysvaltain elokuva-akatemia (AMPAS) ilmoitti haluavansa antaa sekä palkitsijoille että yleisölle enemmän aikaa tutustua elokuviin.


title: Oscar-gaala 2013

text: Voittajat on listattu ensimmäisenä ja lihavoitu.


title: Operaatio Tannenbaum

text: Operaatio Tannenbaum (suom. operaatio Joulukuusi, aiemmin operaatio Vihreä) oli saksalaisten toisessa maailmansodassa suunnittelema mutta hylätty suunnitelma hyökätä Sveitsiin. Suunnitelman suunnittelu alkoi jo vuonna 1940 ja oli valmiina toteutettavana vuoteen 1944 asti, mutta suunnitelmaa ei koskaan pantu käytäntöön. Suunnitelman mukaan Saksa olisi 11. divisioonan turvin yhdessä Italian 15. divisioonan kanssa hyökännyt Sveitsiin.


title: Teittinen

text: Teittinen on suomalainen sukunimi, joka on muun muassa seuraavilla henkilöillä:


title: Tenhunen

text: Tenhunen on suomalainen sukunimi, joka on muun muassa seuraavilla henkilöillä:


title: Vostotšnyin satama

text: Vostotšnyin satama (, LOCODE: RU VYP) on Venäjän Primorjen aluepiirin Nahodkan kaupungin itäisessä lähiössä, Tyynenmereen kuuluvan Japaninmeren Nahodkanlahden itälaidalla sijaitseva suuri merisatama. Vuoden 2014 satamatilastojen mukaan Vostotšnyin satama oli Venäjän neljänneksi suurin merisatama. Sitä enemmän rahtia käsittelivät vain Mustanmeren Novorossijskin sekä Suomenlahden Ust-Lugan ja Pietarin rahtisatamat.


title: Vostotšnyin satama

text: Syväsatamaan kuuluu esimerkiksi konttiterminaali (pisin laituripaikka 408,0 metriä, alusten suurin syväys 13,0 metriä), merkittävä hiiliterminaali ja petrokemian raaka-aineiden ja jalostustuotteiden satamalaitureita. Petrokemian laituripaikoista suurin on Transneftin laituri noin kuusi kilometriä konttisatamasta länsilounaiseen sijaitsevan Kozminonlahden suulla (alusten suurin pituus 441,9 ja syväys 17,0 metriä).


title: Vostotšnyin satama

text: Tunnetuimpia Vostotšnyin sataman satamaoperaattoreista on "OAO Vostotšnyi Port". Tämä sotketaan nimensä takia tiedotusvälineissä toisinaan koko satamaan, vaikka tämän suuren satamaoperaattorin hallussa on vain osa laituripaikoista ja se käsittelee vain osan Vostotšnyin sataman kautta kulkevasta rahdista.


title: Vostotšnyin satama

text: Vuoden 2013 rahtimääränsä perusteella Vostotšnyi oli Venäjän viidenneksi suurin kauppasatama. Vuonna 2016 Vostotšnyi on noussut rahtimäärällä mitattuna maansa kolmanneksi suurimmaksi satamaksi Novorossijskin sataman ja Ust-Lugan sataman jälkeen.


title: Vostotšnyin satama

text: Vostotšnyin sataman vuosittainen rahtimäärä:


title: Reima Kekäläinen

text: Reima Tapani Kekäläinen (s. 6. heinäkuuta 1944 Hämeenlinna) on suomalainen televisioelokuvien ja televisiosarjojen ohjaaja, käsikirjoittaja ja tuottaja.


title: Reima Kekäläinen

text:
Televisioelokuvia:
Televisiosarjoja:


title: Salman Khurshid

text: Salman Khurshid (s. 1. tammikuuta 1953) on intialainen kongressipuolueen poliitikko ja toimi maan ulkoministerinä lokakuusta 2012 toukokuuhun 2014. Tätä ennen Khurshid toimi oikeusministerinä. Hän siirtyi ulkoministeriksi S. M. Krishnan tilalle hallituksen laajassa salkkujen vaihdossa 28. lokakuuta 2012. Hän on kotoisin Uttar Pradeshin osavaltiosta.


title: Luettelo New Yorkin piirikunnista

text: Tämä on luettelo New Yorkin osavaltion 62:sta piirikunnasta.


title: Bujar Nishani

text: Bujar Faik Nishani (s. 29. syyskuuta 1966 Durrës) on albanialainen poliitikko ja maan nykyinen presidentti. Nishani on demokraattisen puolueen jäsen. Ennen presidentin virkaa Nishani toimi sisäministerinä. Vuoden 2012 presidentinvaalissa Nishani sai ainoana ehdokkaana 140-paikkaisen parlamentin äänestyksessä 73 ääntä.


title: Jalkapallon Suomensarjan kausi 1949

text:
Suomensarjan kausi 1949 oli Suomen toiseksi korkein sarjataso Suomessa kaudella 1949. Sarjassa pelasivat Palloliiton ja Työväen Urheiluliiton joukkueet yhdessä. Yhteistoiminta käsitti kaksi ylintä sarjatasoa sekä karsinnat Suomensarjaan.
Lohkovoittajat nousivat seuraavaksi kaudeksi mestaruussarjaan ja kummankin lohkon 5 viimeistä putosi maakuntasarjaan tai TUL:n suursarjaan.


title: II/JR 12 (jatkosota)

text: Jalkaväkirykmentti 12:n II pataljoona (II/JR 12) oli jatkosodan 6. divisioonan Jalkaväkirykmentti 12:n pataljoona.


title: II/JR 12 (jatkosota)

text:
Jalkaväkirykmentti 12:n II Pataljoona (II/JR 12) muodostettiin Savukoskella Sallaan ja Kemijärvelle sijoitetun välirauhan aikaisen 12. prikaatin palveluksessa olleista varusmiehistä.
Pataljoonaan kuului esikunta, esikuntakomppania, kolme kiväärikomppaniaa, konekiväärikomppania ja kevyt kranaatinheitinjoukkue. Kokonaisvahvuus oli 1022 miestä ja kunkin komppanian määrävahvuus 205 miestä ja 15 hevosta. Pataljoonankomentajaksi tuli majuri Ali Koskimaa.


title: II/JR 12 (jatkosota)

text: 6. divisioonan joukot keskitettiin hyökkäysryhmitykseen kesäkuun loppuun 1941 mennessä valtakunnan rajan läheisyyteen Sallan ja Kuusamon kuntien rajalle Oulankajoen molemmin puolin. II pataljoona ryhmitettiin hyökkäyksen alkuvaiheessa Kuusamon alueelle III armeijakunnan reserviksi.


title: II/JR 12 (jatkosota)

text: Pataljoona ei osallistunut lainkaan Sallan taisteluihin, sillä se liitettiin heti sodan alussa Kuusamosta Uhtuan ja Kiestingin suunnan joukkoihin. Pataljoona määrättiin rintaman oikealle siivelle selvittämään etenemismahdollisuuksia Uhtuan suuntaan. Pistojärvi, Tiiro ja Ohtajärven alue liitettiin pataljoonan vastuualueeksi. Täällä liikkui kuitenkin vihollisen vahvoja partio-osastoja, joiden kanssa pataljoona joutui lukusiin yhteenottoihin. Pataljoona taisteli aluksi Pistojoella.


title: II/JR 12 (jatkosota)

text:
Ennakkotietojen mukaan Pistojärvellä olisi 50–60 ja Tiirossa 100 miehen vahvuiset kenttävartiojoukot, joita ei kuitenkaan kohdattu. Etelässä noin 30 km:n päässä oli Vuonninen, jossa käyneiltä partioilta oli saatu tietoa, että alueella olisi vihollisen joukkoja jopa pataljoonan vahvuinen osasto. Mutta sinne oli matkaa tiettömien erämaataipaleiden taakse. Mutta yhteenottoja alkoi tulla ja vihollisen joukkoja ilmestyi myös Pistojärven saloille runsaasti. Ajan mittaan tuo alue muodostui pataljoonalle erittäin työlääksi ja vaikeaksi.
Pataljoonan tappiot Pistojärvellä olivat 63 kaatunutta ja 88 haavoittunutta.


title: II/JR 12 (jatkosota)

text: Pataljoona sai 9.8.1941 käskyn ottaa rintamavastuun Louhen radan suunnassa ja hyökätä rautatien ja maantien yhtymäkohtaan. Se lähti Pistojärveltä samana päivänä kiireesti rekka-autoilla kohti Kiestinkiä. Koska tehtävä vaikutti kuitenkin liian vaativalta nuorelle ja kokemattomalle pataljoonalle, se alistettiin everstiluutnantti Jussi Turtolan Jalkaväkirykmentti 53:lle. Tämän tehtävä oli sama eli jatkaa etenemistä rautatien suunnassa ja vallata rautatien ja maantien yhtymäkohta. Turtola antoi 11.8. aamuyöllä pataljoonalle käskyn vallata Vaskijärven ja Joutsenjärven välinen kannas, jonne oli matkaa noin 10 km. Syntyi yhteenottoja ja vihollisia kaatui radan varteen 30 loppujen vetäytyessä ja ilmoittaessa suomalaisten saapumisesta alueelle. Pataljoona jäi ruokatauolle, kun eteen tuli yllättäen vihollisen panssarijuna. Panssarijuna alkoi ampua 6-tuumaisella tykillä radan varressa olleita suomalaisia. Suurin osa pataljoonasta painui matalaksi ratapenkan viereen ja pelastui. Osa joutui pakokauhuun nousten seisomaan ja joutuen surman suuhun. Panssarijuna vetäytyi, jolloin radalle asennettiin kasapanokset, joilla yritettiin tuloksetta katkaista kiskot. Panssarijuna palasi uudelleen. Kiskot olivat kuitenkin onneksi vääntyneet sen verran, että juna pysähtyi.


title: II/JR 12 (jatkosota)

text: Osa pataljoonasta kiersi vihollisasemat idän kautta ja eteni rautatien ja maantien risteysalueelle. Metsästä löytyi vihollisen elintarvikemakasiini, josta saatiin kipeästi kaivattua muonaa. Kaksi kertaa pataljoona torjui vihollisen hyökkäyksen muonavarastolle. Varasto onnistuttiin pitämään 10 tuntia. Vihollisen vastahyökkäykset pakottivat saman päivän illan kuluessa pataljoonan vetäytymään maantieltä. Se pääsi 24 km:n päähän ns. Kapustnajoen kohdalle, jossa taistelut jatkuivat. Siellä tuli eteen pistoraide johon eteneminen pysähtyi.


title: II/JR 12 (jatkosota)

text:
Turtolan jalkaväkirykmentti 53 oli samaan aikaan jäänyt II pataljoonasta noin 5 km länteen mottiin. Neuvostoliiton hyökkäyksen jälkeen Turtolan rykmentti hajosi ja joutui vetäytymään itään Kapustnajokea kohti ja länteen kohti Kiestinkiä. Pataljoona ei ollut tuolloin Turtolan rykmentin mukana eikä vielä silloin ollut joutunut välittömästi kosketuksiin vihollisen kanssa, tämän katkaistua maantien ja rautatien. Heillähän oli ollut Turtolan käsky edetä Kapustnajoelle. Mutta siellä hyökkäsi Neuvostoliiton 88. divisioonaan kuuluneet 2 rykmenttiä idästä ja pohjoisesta pataljoonan asemia vastaan.
Kun vihollinen oli onnistunut katkaisemaan huoltoyhteydet Turtolan rykmentin taistelussa, olivat joukot todellisuudessa jääneet mottiin, myös II/JR 12, pulaa alkoi olla ruoasta ja ammuksista. II/JR 12:n vahvuudesta menetettiin 24 kaatunutta ja 50 haavoittunutta. Kaatuneita ei enää saatu pois radanvarresta vaan ne haudattiin tilapäishautoihin radan varteen. Tilanne alkoi käydä tukalaksi, eikä 12.8. tilanne muuttanut motin elämää, mutta ammuspula uhkasi jo II/JR 12:a. JR 53 joka oli luoteessa, oli onnistunut lähettämään kaikki sen liikenevät ammukset Jänkäjääkäreille. Se ei ollut paljon, yksi laatikko kiväärin patruunoita ja 6 kpl konepistoolin lippaita. Hätätila vaati hälytyksen ja lentokone pudotti vasta illalla ammuspaketit motissa olevalle II/JR 12:lle.


title: II/JR 12 (jatkosota)

text: Tilanne Kapustnajoella pääsi muodostumaan vaikeaksi. Tappiot vaikuttivat miesten mieliin, kun he joutuivat näkemään, kuinka miehiä alkoi kaatua vierestä. 14.8. oli Kiestingin Kapustnajoen motin vaikein päivä. II/JR 12:n rintama oli murtumaisillaan. Yhteydet omiin joukkoihin olivat poikki ja vihollinen lähestyi kohti päärataa.


title: II/JR 12 (jatkosota)

text: Tiedustelu oli selvittänyt, että saksalaiset olivat edenneet jo 17 km:n kohdalle panssarit kärjessä, mutta matkaa auttamaan II/JR 12:ta oli liikaa.


title: II/JR 12 (jatkosota)

text: Turtola oli, huomattuaan mottitilanteen, lähtenyt muutaman miehen kanssa tiedustelemaan vetäytymisrettiä taaemmaksi Kapustnajoen suuntaan, jossa linjassa oli II/JR 12, joka ei ilmeisesti tiennyt Turtolan rykmentin jääneen mottiin. Maastontiedustelijat törmäsivät kuitenkin vihollispartioon ja Turtola kaatui syntyneessä taistelussa.


title: II/JR 12 (jatkosota)

text: Rykmentin 53 komentajaksi tullut everstiluutnantti Selinheimo päätti, että motista oli murtauduttava. Selinheimon joukot vetäytyivät aluksi samaisen Kapustnajoelle rautatien itäpuolelle valmisteltuihin asemiin. Työssä oli myös miehiä II/JR 12:sta. Muu osa miehistä piti vielä asemia tässä vaiheessa rautatien länsipuolella.


title: II/JR 12 (jatkosota)

text: Nyt tieto oli jo kulkeutunut eteenpäin ja motissa oli myös II/JR 12. Selinheimo tiesi, että vaarallisin saarrostusuhka kohdistui II/JR 12:een. Hän lähetti tämän avuksi erään Mikkosen komppanian JR 53:sta ja tilanne selvisi josksikin aikaa. Kaksi venäläispataljoonaa oli kuitenkin jo hyökkäämässä luoteesta kohti rautatietä ilmeisenä tarkoituksenaan pussittaa II/JR 12 ja Mikkosen komppania. Hyökkäys torjuttiin. Miehet alkoivat olla kuoleman väsyneitä eivätkä enää kestäisi uusia hyökkäyksiä. Selinheimo päätti vetää joukot etelään ja länsipuolelle. II/JR 12:lle Selinheimo antoi käskyn yrittää pitää vihollista kiinni niin kauan että muut joukot pääsevät irtautumaan. II/JR 12 onnistui tehtävässä ja seuraavana päivänä sekin irtautui.


title: II/JR 12 (jatkosota)

text: Kiestingin motissa kaatui kaiken kaikkiaan noin 1700 miestä. II/JR 12 menetti näissä Kiestingin taisteluissa, yhteensä, noin 180 meistä.


title: II/JR 12 (jatkosota)

text: II/JR 12 osallistui Kiestingin kylän ja Jelettijärven Ahvenlahden välisellä alueella käytyihin taisteluihin huhti-toukokuussa 1942. Kolme viikkoa kestänyt taistelu päättyi lopulta suomalaisten voittoon. Vihollisia kaatui noin 1500 miestä ja sotavankeja saatiin 676. Suomalaisia kaatui 444. JR 12 lähti tämän jälkeen Kiestingistä marssimalla Hyrynsalmelle, jonne tuli matkaa noin 360 km ja sieltä junalla Nurmeksen Porokylään. II/JR 12 tuli Porokylään vasta marraskuussa 1942, koska se oli ollut taas erillistehtävissä Röhön suunnan erämaataisteluissa.


title: II/JR 12 (jatkosota)

text: Porokylästä II/JR 12 siirrettiin junakuljetuksilla Käppäselkään ja siitä hiihtäen Äänisjärven rannalle Äänisniemen Tulvojan lohkolle, joka sijaitsee Petroskoin ja Karhumäen puolessa välissä. Tämä vaihe kesti kesäkuun puoliväliin 1943 saakka. 16.1.1943 pataljoona lähti marssimaan Karhumäen ja Poventsan kautta Vienan kanavalle, jossa oltiin lähes vuoden verran.


title: II/JR 12 (jatkosota)

text: Kannaksen suurhyökkäyksen alettua 9.6.1944 ylipäällikkö Mannerheim pyrki irrottamaan kaikki käytettävissä olevat reservit ja niin ryhdyttiin Itä-Karjalan joukkoja siirtämään Karjalan kannakselle.


title: II/JR 12 (jatkosota)

text: II/JR 12 marssi ensin 100 km Kontupohjaan, josta se vietiin (muun JR 12 rykmentin kanssa) junalla Jääsken asemalle. Sieltä suunnattiin Kilpeenjoelle ja parin päivän palautumisen jälkeen Ihantalaan. II/JR 12 osallistui JR 12:n mukana Ihantalan taisteluun. II/JR 12 taisteli juuri Ihantalan tienristeyksessä.


title: II/JR 12 (jatkosota)

text: 2.7. Ihantalan lounaiskulmassa suoritettiin asemissa vaihtoja niin, että II/JR 12 tilalle linjoihin tuli 11 K. 3.7. Aamulla tapahtuneen voimakkaan hyökkäyksen yhteydessä II/JR 12 piti asemansa, mutta komentaja majuri von Essen haavoittui. JR 12:n II pataljoonan komentaja everstiluutnantti A. Airimo kaatui Ihantalassa 21.7.1944. Suomalaisten tappiot Ihantalassa olivat JR 12:n osalta kadonneita ja kaatuneita 108, haavoittuneita 647, yhteensä 771 miestä.


title: II/JR 12 (jatkosota)

text: Kaiken kaikkiaan II/JR 12 osallistui jatkosodan aikana seuraaviin taisteluihin: Pistojärvi, Kuusiniemi, Kiestinki, Louhen maantie, Lohilahti, Lohijärvi, Ahvenlahti, Röhö, Äänisniemi, Vienan kanava, Hiisjärvi ja Ihantala.


title: II/JR 12 (jatkosota)

text: II/JR 12 osallistui Lapin sotaan.